text:
Kodi Anthufe Tingasangalatsedi Mulungu?
Kodi munayamba mwawerengapo nkhani zokhudza anthu amene amatchulidwa m’Baibulo kuti anali abwino n’kunena kuti, ‘Ine sindingafike pamenepa?’ Mwina munganene choncho chifukwa mumaona kuti inuyo si munthu wopanda cholakwa kapena wolungama ndipo nthawi zambiri mumalakwitsa zinthu.
Baibulo limanena kuti Yobu ‘anali munthu wopanda cholakwa ndi wowongoka mtima.’ (Yobu 1:1) Limanenanso kuti Loti anali “munthu wolungama.” (2 Petulo 2:8) Nayenso Davide amatchulidwa kuti ankachita “zinthu zoyenera zokhazokha” m’maso mwa Mulungu. (1 Mafumu 14:8) Komano tiyeni tione bwinobwino za moyo wa anthu amenewa. Tiona kuti (1) analakwitsapo zinthu zina, (2) tingaphunzire zambiri kwa iwo, ndipo (3) n’zotheka kuti anthu opanda ungwiro asangalatse Mulungu.
NAWONSO ANALAKWITSAPO ZINTHU
Yobu anakumana ndi mavuto ambiri motsatizana ndipo mavutowa ankaoneka kuti samayenera kukumana nawo. Izi zinamuchititsa kuti aganize molakwika n’kumaona kuti Mulungu analibe nazo ntchito zakuti iyeyo ndi munthu wokhulupirika. (Yobu 9:20-22) Yobu ankadziona kuti anali munthu wolungama kwambiri moti anthu ena ankaganiza kuti Yobuyo akunena kuti ndi wolungama kuposa Mulungu.—Yobu 32:1, 2; 35:1, 2.
Loti ankazengereza kuthawa mumzinda wa Sodomu. Pa nthawiyo, iye anali atatopa ndi makhalidwe onyansa amene ankachitika m’mizinda ya Sodomu ndi Gomora moti ankavutika mumtima chifukwa cha zimenezi. (2 Petulo 2:8) Mulungu anali ataneneratu kuti akufuna kuwononga mizinda yoipayo ndipo anakonza zoti Loti ndi banja lake apulumutsidwe. Mwina mungaganize kuti munthu woyambirira kuthawa anayenera kukhala Loti chifukwa anali atatopa ndi makhalidwe a anthu a mumzindawo. Koma zinthu zitafika povuta choncho, m’pamene ankazengereza. Moti angelo amene anatumidwa kuti adzapulumutse Loti ndi banja lake, anachita kuwagwira manja n’kuwatulutsa mumzindawo.—Genesis 19:15, 16.
Davide analephera kudziletsa ndipo anachita chigololo ndi mkazi wa mwiniwake. Pofuna kubisa zomwe anachitazi, iye anapangitsa kuti mwamuna wa mkaziyo aphedwe. (2 Samueli chaputala 11) Pa nkhaniyi, Baibulo limanena kuti “zimene Davide anachitazi zinamuipira kwambiri Yehova.”—2 Samueli 11:27.
Taona kuti Yobu ndi Loti analakwitsapo zinthu zina ndipo Davide anachita machimo aakulu. Koma m’nkhaniyi, tionanso kuti onsewa ankatumikira Mulungu modzipereka ndiponso anali ndi mtima wofuna kumusangalatsa. Iwo anavomereza zolakwa zawo ndipo anasintha. Zimenezi n’zimene zinachititsa kuti Mulungu azisangalala nawo ndipo n’chifukwa chake nthawi zambiri Baibulo limawatchula kuti anali anthu okhulupirika.
KODI TIKUPHUNZIRAPO CHANI?
Anthufe sitingapeweretu kulakwitsa zinthu chifukwa ndife opanda ungwiro. (Aroma 3:23) Koma tikalakwitsa, timafunika kuvomereza zolakwa zathu ndi kuyesetsa kusintha kuti Yehova adzisangalala nafe.
Kodi n’chiyani chinathandiza Yobu, Loti ndi Davide kuti asinthe? Yobu anali munthu wa mtima wosagawanika. Ndipo Mulungu atamulangiza, Yobu anasintha maganizo ake n’kudzimvera chisoni chifukwa cha zimene ananenazo. (Yobu 42:6) Loti ankanyansidwa ndi khalidwe la chiwerewere limene anthu a m’mizinda ya Sodomu ndi Gomora ankachita ndipo maganizo akewa anali ogwirizana ndi malamulo a Mulungu. Koma atauzidwa kuti achoke mwansanga mumzindawo, Loti anazengereza ndipo pamenepa m’pamene panagona vuto lake. Pamapeto pake anatuluka m’mizinda imene Mulungu ankafuna kuiwonongayo ndipo anapulumuka. Iye anamvera chenjezo lakuti asayang’ane zinthu zakumbuyo. Davide, anachita tchimo lalikulu kwambiri, koma anasonyeza zimene zinali mumtima mwake chifukwa anavomereza kulakwa kwake ndi kupempha Mulungu kuti amukhululukire.—Salimo 51.
Zimene Mulungu anachita powakomera mtima anthuwa n’kuyambiranso kuwakonda, zikusonyeza mmene iye amaonera anthu opanda ungwiro. Baibulo limanena kuti “iye [Mulungu] akudziwa bwino mmene anatiumbira, amakumbukira kuti ndife fumbi.” (Salimo 103:14) Popeza Mulungu amadziwa bwino kuti anthufe timalakwitsa zinthu, kodi amafuna kuti tizitani kuti tizimusangalatsa?
Mulungu “akudziwa bwino mmene anatiumbira, amakumbukira kuti ndife fumbi.”—Salimo 103:14
KODI ANTHU OPANDA UNGWIROFE TINGASANGALATSE BWANJI MULUNGU?
Malangizo amene Davide anapatsa mwana wake Solomo angatithandize kudziwa zimene tingachite kuti tizisangalatsa Mulungu. Iye anati: “Iwe Solomo mwana wanga, dziwa Mulungu wa bambo wako, um’tumikire ndi mtima wathunthu.” (1 Mbiri 28:9) Kodi kukhala ndi mtima wathunthu kumatanthauza chiyani? Kumatanthauza kukonda Mulungu komanso kuyesetsa kumvera malamulo ake, osati kuchita chilichonse popanda kulakwitsa. Munthu wa mtima wathunthu amamvera Mulungu ndi kumutumikira mofunitsitsa komanso amavomereza akalakwitsa. Mulungu ankaona kuti Yobu anali “munthu wopanda cholakwa,” Loti anali “munthu wolungama,” ndipo Davide ankachita “zinthu zoyenera zokhazokha.” Anthu onsewa Mulungu ankawaona chonchi chifukwa ankamukonda komanso anali ndi mtima wofuna kumumvera. Choncho Mulungu ankasangalala nawo ngakhale kuti analakwitsapo zinthu zina.
Munthu wa mtima wathunthu amamvera Mulungu ndi kumutumikira mofunitsitsa
Ngati tikudziimba mlandu chifukwa chakuti taganiza, talankhula kapena kuchita zinthu zomwe pambuyo pake tazindikira kuti n’zolakwika, tiziganizira zimene zinachitikira anthu amene takambiranawa. Mulungu amadziwa kuti panopa sitingakwanitse kuchita chilichonse bwinobwino osalakwitsa ngakhale pang’ono chifukwa ndife opanda ungwiro. Komabe amafuna kuti tizimukonda komanso tiziyesetsa kumumvera. Tikamachita zimenezi timasonyeza kuti tili ndi mtima wathunthu ndipo tisamakayikire kuti Mulungu amasangalala nafe.
Onaninso
Khalani ndi Makhalidwe Amene Mulungu Amasangalala Nawo
N’zotheka kukhala ndi makhalidwe amene Yehova amasangalala nawo. Mukhoza kukhala mnzake.


c: text/html

text:
Akumangidwa Chifukwa Chotsatira Zimene Amakhulupirira
Boma la Singapore likumanga anyamata a Mboni za Yehova chifukwa chokana kulowa usilikali potsatira zimene amakhulupirira. Mu 1967, boma la Singapore linakhazikitsa lamulo lolola anthu kukana kulowa usilikali chifukwa cha kudwala kapena zifukwa zina. Koma lamuloli sililola anthu kukana kulowa usilikali chifukwa cha zimene amakhulupirira. Dziko la Singapore limakakamiza anthu kulowa usilikali ndipo silipatsa anthu ufulu wokana kulowa usilikali chifukwa cha zimene amakhulupirira. Izi zikupangitsa kuti a Mboni azimangidwa n’kumakhala kundende kwa miyezi 39.
Mnyamata wa Mboni akafika zaka 18, amakakamizidwa kulembetsa usilikali. Akakana, amamangidwa ndipo amakakhala kundende kwa miyezi 15. Miyeziyi ikatha, amatulutsidwa ndipo nthawi yomweyo amauzidwa kuti avale yunifolomu ya usilikali n’kuyamba kuphunzira usilikali. Akakananso zimenezi, amapititsidwa kundende n’kukakhalako miyezi 24.
Boma la Singapore Likukana Kutsatira Malamulo a Bungwe la United Nations
Kwa nthawi yaitali, Bungwe la United Nations lakhala likulimbikitsa mayiko omwe ndi mamembala a bungweli kuti “asamaiwale zoti munthu akamakana kulowa usilikali chifukwa cha zimene amakhulupirira amakhala akugwiritsa ntchito ufulu wonena maganizo ake, ufulu wotsatira chikumbumtima komanso ufulu wachipembedzo womwe uli mu chikalata cha mfundo za ufulu wachibadwidwe cha Universal Declaration of Human Rights.” Ngakhale kuti dziko la Singapore linakhala membala wa bungwe la United Nations mu 1965, likukana kugwirizana ndi bungweli pa nkhani imeneyi. Pa April 24, 2002, mkulu wa boma la Singapore analembera kalata komiti ya bungwe la United Nations yoona za ufulu wa anthu. Iye analemba kuti: “Zikhulupiriro komanso zochita za munthu zikakhala kuti zikusemphana ndi ufulu wa dziko lino wokhazikitsa chitetezo, munthuyo ayenera kutsatira lamulo la dziko lokhudza chitetezo.” Mkuluyu anapitiriza kuti: “Ife sitikuona kugwirizana kwa ufulu wokana kulowa usilikali chifukwa cha zimene munthu amakhulupirira ndi mfundo zokhudza ufulu wa anthu.”
Nthawi Komanso Zimene Zinachitika
December 12, 2014
A Mboni za Yehova 19 ali m’ndende chifukwa chokana usilikali potsatira zimene amakhulupira. M’modzi pa anthu amenewa anakana kuti dzina lake liikidwe pa m’ndandanda ya asilikali amene angaitanidwe pa nthawi ina iliyonse.
September 16, 2014
A Mboni za Yehova 15 ali m’ndende chifukwa chokana usilikali potsatira zimene amakhulupira. M’modzi pa anthu amenewa anakana kuti dzina lake liikidwe pa m’ndandanda ya asilikali amene angaitanidwe pa nthawi ina iliyonse.
July 30, 2014
A Mboni 16 anaikidwa m’ndende yoyang’aniridwa ndi asilikali chifukwa chokana kulowa usilikali potsatira zimene amakhulupirira.
November 2013
A Mboni 18 anamangidwa chifukwa chokana kulowa usilikali potsatira zimene amakhulupirira.
April 24, 2002
Mkulu wa boma ananena kuti dziko la Singapore silipatsa munthu ufulu wokana kulowa usilikali chifukwa cha zimene amakhulupirira.
February 1995
A Mboni za Yehova ambiri omwe ndi nzika za dziko la Singapore anayamba kuzunzidwa komanso kumangidwa kwambiri.
August 8, 1994
khoti lalikulu la ku Singapore linakana apilo ya a Mboni za Yehova.
January 12, 1972
Boma la Singapore linalamula kuti chipembedzo cha Mboni za Yehova ndi chosavomerezeka m’dzikoli.

robotstxt: allowed

filter: keep


text:
MUTU 130
Pilato Anapereka Yesu Ndipo Anthu Anamutenga Kuti Akamuphe
MATEYU 27:31, 32 MALIKO 15:20, 21 LUKA 23:24-31 YOHANE 19:6-17
PILATO ANAYESANSO KUMASULA YESU
YESU ANAWERUZIDWA NDIPO ANAMUTENGA KUTI AKAMUPHE
Yesu anazunzidwa kwambiri komanso kunyozedwa moti Pilato anayesa kangapo kuti amumasule. Ngakhale kuti Pilato anachita zimenezi, ansembe aakulu komanso otsatira awo sanasinthe maganizo. Iwo ankangofuna kuti Yesu aphedwe basi. Ankangofuula kuti: “M’pachikeni! M’pachikeni!” Koma Pilato anawauza kuti: “M’tengeni mukamupachike nokha, chifukwa ine sindikupeza mlandu uliwonse mwa iye.”—Yohane 19:6.
Ayuda analephera kupereka zifukwa zomveka zomwe zikanachititsa Pilato kuweruza kuti Yesu aphedwe pa mlandu woukira boma, m’malomwake anayambanso kumuimba mlandu wokhudza chipembedzo. Anthuwa anabwerezanso mlandu womwe anamunamizira ku khoti la Sanihedirini uja, woti Yesu ankanyoza Mulungu. Iwo ananena kuti: “Tili ndi chilamulo ife, ndipo malinga ndi chilamulocho iyeyu ayenera kufa, chifukwa akudziyesa mwana wa Mulungu.” (Yohane 19:7) Umenewu unali ngati mlandu winanso watsopano womwe Pilato ankafunika kuweruza.
Pilato anabwerera m’nyumba mwake kuti akaganizirenso zomwe angachite kuti amasule Yesu. Pa nthawiyi Yesu anali atazunzika kwambiri komanso mkazi wa Pilato analota zokhudza Yesu. (Mateyu 27:19) Koma kodi Pilato anaweruza bwanji mlandu winawu womwe Ayuda ankaimba Yesu woti ndi “mwana wa Mulungu”? Pilato ankadziwa kuti Yesu ndi wa ku Galileya. (Luka 23:5-7) Komabe anamufunsa kuti: “Kodi umachokera kuti?” (Yohane 19:9) Mwina Pilato anafunsa Yesu funso limeneli poganiza kuti Yesu anakhalapo ndi moyo kalekale ndiponso kuti mwina anachokera kumwamba.
Pilato anamva Yesu akunena yekha kuti ndi mfumu koma Ufumu wake suli mbali ya dzikoli. Yesu anaona kuti sakufunika kufotokozera Pilato zinthu zambiri zokhudza ufumu zomwe anali atamuuzapo m’mbuyomo, choncho anangokhala chete. Chifukwa chakuti Yesu sanamuyankhe, Pilato anapsa mtima ndipo ananena mokwiya kuti: “Kodi sukundilankhula? Kodi sukudziwa kuti ine ndili ndi mphamvu yokumasula, komanso yokupachika?”—Yohane 19:10.
Koma Yesu anangoyankha kuti: “Simukanakhala ndi mphamvu iliyonse pa ine mukanapanda kupatsidwa kuchokera kumwamba. Ndiye chifukwa chake munthu amene wandipereka ine kwa inu ali ndi tchimo lalikulu kwambiri.” (Yohane 19:11) Ponena mawu amenewa, Yesu sankatanthauza kuti ndi munthu mmodzi yekha amene anali ndi mlandu womupereka. Iye ankatanthauza kuti Kayafa, anthu ena omwe ankamuthandiza kuweruza mlanduwu komanso Yudasi Isikariyoti anali ndi mlandu waukulu wopereka Yesu poyerekeza ndi Pilato.
Pilato anayesanso kumasula Yesu chifukwa chakuti anagoma kwambiri ndi zimene Yesuyo analankhula komanso mmene ankaonekera. Iye ankaopanso kuti mwina Yesu akhoza kukhala kuti anachokera kumwamba. Koma Ayuda ananenanso zinthu zina zomwe zinachititsa mantha Pilato. Iwo anamuopseza kuti: “Mukamumasula ameneyu, ndiye kuti si inu bwenzi la Kaisara. Munthu aliyense wodziyesa yekha mfumu, ameneyo ndi wotsutsana ndi Kaisara.”—Yohane 19:12.
Pilato anatulutsanso Yesu panja ndipo iye anakhala pa mpando woweruzira kenako anauza Ayudawo kuti: “Taonani! Mfumu yanu imeneyi!” Koma Ayudawo sanavomereze zimenezo moti anafuula kuti: “Muthane naye! Muthane naye! M’pachikeni!” Pilato anawafunsa kuti: “Kodi ndipachike mfumu yanu?” Ngakhale kuti Ayuda ankadana ndi ulamuliro wa Aroma koma n’zodabwitsa kuti pa nthawiyi, ansembe aakulu ananena molimba mtima kuti: “Tilibe mfumu ina koma Kaisara.”—Yohane 19:14, 15.
Chifukwa cha mantha, Pilato anachita zimene Ayudawo ankafuna. Anapereka Yesu kuti akaphedwe. Asilikali anamuvula chovala chofiira chija n’kumuveka malaya ake akunja. Pamene Yesu ankapita kumene ankati akamuphereko, ananyamula yekha mtengo wake wozunzikirapo.
Pamene asilikali ankamutenga Yesu kuti akamuphe n’kuti kuli chakum’mawa Lachisanu, pa Nisani 14. Yesu ayenera kuti anali atatopa kwambiri chifukwa sanagone kuchokera Lachinayi m’mawa ndipo kungoyambira nthawi imeneyo anakumana ndi mavuto ambiri. Chifukwa chakuti mtengowo unali wolemera kwambiri, Yesu anatopa kwambiri moti sanakwanitsenso kuyenda. Choncho asilikali omwe ankayenda naye anakakamiza munthu wina yemwe ankangodziyendera kuti anyamule mtengowo mpaka kumene ankapita. Munthuyo anali Simoni wochokera ku Kurene, ku Africa. Anthu ambiri ankatsatira Yesu ndipo ena ankadziguguda chifukwa cha chisoni, pomwe ena ankangolira chifukwa cha zimene zinkachitikazo.
Yesu anauza azimayi ena omwe ankalira kuti: “Ana aakazi a Yerusalemu inu, lekani kundilirira. Koma mudzilirire nokha ndi ana anu. Chifukwa masiku akubwera pamene anthu adzanena kuti, ‘Odala ndi akazi osabereka, amene sanaberekepo, komanso amene mabere awo sanayamwitsepo!’ M’masiku amenewo iwo adzayamba kuuza mapiri kuti, ‘Tigwereni!’ ndipo adzauza zitunda kuti, ‘Tikwirireni!’ Pakuti ngati akuchita izi pamene mtengo uli wauwisi, kuli bwanji mtengowo ukadzauma?”—Luka 23:28-31.
Ponena mawu amenewa Yesu ankanena za mtundu wa Ayuda. Anayerekezera mtunduwu ndi mtengo womwe ukuuma koma udakali wauwisi pang’ono. Mtengowo unali udakali wauwisi chifukwa iye anali adakalipo komanso kuti panali Ayuda ena ochepa omwe ankamukhulupirira. Koma nthawi inafika pamene Ayuda okhulupirika anachoka pakati pa mtunduwo ndipo zinali ngati mtengowo wafa chifukwa unangokhala mtundu wakufa mwauzimu. Zinali zomvetsa chisoni pamene asilikali achiroma anabwera n’kudzawononga mtunduwu. Pa nthawiyi zinali ngati kuti Mulungu akugwiritsira ntchito Aromawo kuti alange mtundu wa Ayuda.
Onaninso
Yesu Khristu Anaphedwa
Kodi Yesu anayambitsa mwambo watsopano uti, atatsala pang’ono kuti akhomedwe pa mtengo?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
37 Tsopano Bezaleli+ anapanga Likasa+ la mtengo wa mthethe, mikono iwiri ndi hafu m’litali, mkono umodzi ndi hafu m’lifupi, ndi mkono umodzi ndi hafu msinkhu wake.+
2 Kenako analikuta ndi golide woyenga bwino mkati ndi kunja komwe, ndipo anapanga mkombero wagolide kuzungulira Likasalo.+
3 Ndiyeno analipangira mphete zinayi zagolide zoika pamwamba pa miyendo yake inayi. Mphete ziwiri zinali mbali imodzi, ndipo mphete zina ziwiri zinali mbali inayo.+
4 Anapanganso mitengo yonyamulira ya mtengo wa mthethe ndipo anaikuta ndi golide.+
5 Mitengo yonyamulirayo anailowetsa m’mphete zam’mbali mwa Likasa zija kuti azinyamulira Likasalo.+
6 Kenako anapanga chivundikiro+ chagolide woyenga bwino, mikono iwiri ndi hafu m’litali, ndi mkono umodzi ndi hafu m’lifupi.+
7 Anapanganso akerubi awiri agolide. Anali osula ndipo anawapanga kumapeto onse awiri a chivundikirocho.+
8 Kerubi mmodzi anali kumbali imodzi ya chivundikirocho ndipo kerubi wina kumbali inayo. Akerubiwo anawapanga kumbali zonse ziwiri za chivundikirocho.+
9 Mapiko a akerubiwo anali okweza m’mwamba ndi otambasula.+ Iwo anaphimba chivundikirocho ndi mapiko awo, ndipo anakhala moyang’anizana, koma nkhope zawo zinayang’ana pachivundikirocho.+
10 Ndiyeno anapanga tebulo la mtengo wa mthethe,+ mikono iwiri m’litali, mkono umodzi m’lifupi ndi mkono umodzi ndi hafu msinkhu wake.+
11 Analikuta ndi golide woyenga bwino, ndipo anapanga mkombero wagolide kuzungulira tebulo lonselo.+
12 Analipangiranso felemu, muyezo wake chikhatho chimodzi m’lifupi mwake. Felemuli linazungulira tebulo lonse ndipo anapanga mkombero wagolide pafelemulo.+
13 Kuwonjezera pamenepo, analipangira mphete zinayi zagolide ndi kuziika m’makona ake anayi, mmene munali miyendo yake inayi.+
14 Mphetezo zinali pafupi ndi felemu lija kuti muzilowa mitengo yonyamulira tebulolo.+
15 Ndiyeno anapanga mitengo yonyamulira ya mtengo wa mthethe ndi kuikuta ndi golide. Mitengo imeneyi inali yonyamulira tebulolo.+
16 Atatero anapanga ziwiya za patebulolo, mbale zake, zikho zake, mitsuko yake ndi mbale zake zolowa zoti azithirira nsembe zachakumwa. Anazipanga ndi golide woyenga bwino.+
17 Kenako anapanga choikapo nyale+ chagolide woyenga bwino. Chimenechi chinali chosula. Choikapo nyalechi chinali ndi nthambi m’mbali mwake, ndiponso chinali ndi masamba ofunga duwa, mfundo ndi maluwa.+
18 Choikapo nyalechi chinali ndi nthambi 6. Kumbali ina kunatuluka nthambi zitatu, ndipo kumbali inayo kunatulukanso nthambi zitatu.+
19 Pamalo atatu a nthambi za mbali imodzi, panali masamba ofunga duwa opangidwa ngati maluwa a mtengo wa amondi, ndipo masambawo anatsatizana ndi mfundo ndi maluwa. Pamalo atatu a nthambi za mbali inayo, panalinso masamba ofunga duwa opangidwa ngati maluwa a mtengo wa amondi, ndipo masambawo anatsatizana ndi mfundo ndi maluwa. Nthambi 6 zotuluka m’choikapo nyalecho zinali zotero.+
20 Ndipo pamalo anayi a choikapo nyalecho panali masamba ofunga duwa opangidwa ngati maluwa a mtengo wa amondi, ndipo masambawo anatsatizana ndi mfundo ndi maluwa.+
21 Mfundo imodzi inali pansi pa nthambi zake ziwiri, mfundo ina inalinso pansi pa nthambi zake ziwiri, ndipo mfundo inanso inali pansi pa nthambi zinanso ziwiri. Zinali choncho ndi nthambi 6 zotuluka m’choikapo nyale.+
22 Choikapo nyalecho chinali ndi mfundo ndi nthambi. Chonsechi chinali chiwiya chimodzi chosula, chagolide woyenga bwino.+
23 Ndiyeno anachipangira nyale 7, zopanira zake zozimitsira nyale ndi mbale zake zoikamo phulusa la zingwe za nyale. Zonsezi zinali zagolide woyenga bwino.+
24 Choikapo nyalecho pamodzi ndi ziwiya zake zonsezi anazipanga pogwiritsa ntchito golide woyenga bwino wolemera talente limodzi.
25 Kenako anapanga guwa lansembe zofukiza+ la matabwa a mthethe.+ M’litali mwake linali mkono umodzi, m’lifupi mwake mkono umodzi. Mbali zake zonse zinayi zinali zofanana, ndipo msinkhu wake unali mikono iwiri. Guwalo linali ndi nyanga pamwamba pake.+
26 Ndiyeno analikuta ndi golide woyenga bwino pamwamba pake ndi m’mbali mwake kuzungulira guwalo, komanso nyanga zake. Analipangira mkombero wagolide wozungulira guwa lonselo.+
27 Kumbali ziwiri za guwalo anapangako mphete zagolide, ziwiri kumbali iyi ndi zinanso ziwiri kumbali inayo. Anazipanga m’munsi mwa mkombero kuti muzilowa mitengo yonyamulira guwalo.+
28 Anapanganso mitengo yonyamulira ya mtengo wa mthethe ndipo anaikuta ndi golide.+
29 Kuwonjezera pamenepo, anapanganso mafuta ogwiritsa ntchito pa kudzoza kopatulika,+ ndi mafuta onunkhira+ osakaniza mwaluso.
Patsani ena
Patsani ena
Ekisodo 37
Baibulo la Dziko Latsopano la Malemba Opatulika
https://www.jw.org/finder?docid=1011452&Book=2&Chapter=37&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D37%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text: 4 Mwana+ wa Sauli atamva kuti Abineri wafa ku Heburoni,+ manja ake analefuka+ ndipo Aisiraeli onse anasokonezeka.2 Panali amuna awiri, atsogoleri a magulu a achifwamba+ a mwana wa Sauli. Mmodzi dzina lake anali Bana ndipo wina dzina lake anali Rekabu. Onsewa anali ana a Rimoni Mbeeroti+ wa fuko la Benjamini, pakuti dera la Beeroti nalonso linali kuonedwa ngati gawo la fuko la Benjamini.3 Ndiyeno anthu a ku Beeroti anathawira ku Gitaimu,+ ndipo akhala kumeneko monga alendo mpaka lero.4 Yonatani+ mwana wa Sauli anali ndi mwana wamwamuna wolumala mapazi.+ Mwanayu anali ndi zaka zisanu pamene kunabwera uthenga wa imfa ya Sauli ndi Yonatani kuchokera ku Yezereeli.+ Uthengawu utafika, mlezi wake anamunyamula ndi kuthawa naye. Pamene anali kuthawa mwamantha, mleziyo anagwetsa mwanayo ndipo analumala. Mwanayo dzina lake anali Mefiboseti.+5 Rekabu ndi Bana, ana aamuna a Rimoni Mbeeroti, ananyamuka kupita kunyumba ya Isi-boseti+ masana kutatentha, ndipo anamupeza akugona.6 Iwo analowa m’nyumbamo ngati anthu ofuna tirigu, kenako anakantha Isi-boseti pamimba.+ Atatero, Rekabu ndi m’bale wake Bana+ anathawa kuti asadziwike.7 Iwo atalowa m’nyumbamo, anapeza Isi-boseti atagona pabedi m’chipinda chake, ndipo anamukantha ndi kumupha.+ Kenako anamudula mutu+ ndipo anautenga ndi kuyenda nawo usiku wonse mumsewu wopita ku Araba.8 Kenako mutu wa Isi-boseti+ uja anafika nawo kwa Davide ku Heburoni ndi kuuza mfumuyo kuti: “Nawu mutu wa Isi-boseti mwana wa mdani wanu Sauli,+ amene anali kufunafuna moyo wanu.+ Lero Yehova wabwezera+ Sauli ndi mbadwa zake chifukwa cha inu mbuyanga mfumu.”9 Koma Davide anayankha Rekabu ndi m’bale wake Bana, ana a Rimoni Mbeeroti kuti: “Pali Yehova Mulungu wamoyo,+ amene anawombola+ moyo wanga+ m’masautso anga onse,+10 pamene munthu wina anandibweretsera uthenga+ wakuti, ‘Sauli wafa,’ ndipo iye anali kuganiza kuti wabweretsa uthenga wabwino, ine ndinamugwira ndi kumupha+ ku Zikilaga m’malo momulipira monga mthenga.11 Ndiye kuli bwanji pamene anthu oipa+ apha munthu wolungama pabedi m’nyumba yake? Kodi sindiyenera kufuna magazi ake m’manja mwanu+ ndi kukuchotsani padziko?”+12 Pamenepo Davide analamula anyamata ake ndipo anapha Rekabu ndi Bana+ ndipo anadula manja ndi mapazi awo. Kenako anawapachika+ pafupi ndi dziwe la ku Heburoni, koma anatenga mutu wa Isi-boseti ndi kuuika m’manda a Abineri ku Heburoni.+


text:
CHINSINSI CHA BANJA LOSANGALALA
Zimene Mungachite Ngati Muli ndi Mwana Wolumala
CARLO * anati: “Mwana wathu dzina lake Angelo anabadwa ndi matenda a muubongo. Matenda akewa amapangitsa kuti tizikhala otopa komanso tizida nkhawa kwambiri. Tangoganizirani mmene kulera mwana, ngakhale wabwinobwino, kumavutira. Koma kulera mwana wolumala n’kovuta kwambiri kuposa pamenepa. Nthawi zina zimenezi zimachititsa kuti banja lathu lisamayende bwino.”
MIA anati: “Pamafunika kuleza mtima ndi kupirira kuti tiphunzitse mwana wathu Angelo kuchita zinthu ngakhale zosavuta. Ndikatopa kwambiri, ndimapsera mtima mwamuna wanga. Nthawi zina timasemphana maganizo pa zinthu zina ndipo zikatero timayamba kukangana.”
Kodi mumakumbukira tsiku limene mwana wanu anabadwa? Muyenera kuti munkayembekezera mwachidwi kubadwa kwa mwanayo. Komabe kwa makolo ena, chisangalalo chimene anali nacho chimasanduka chisoni akauzidwa kuti mwana wawo ali ndi matenda aakulu. Izi n’zimenenso zinachitika kwa Carlo ndi Mia.
Kodi inuyo muli ndi mwana wolumala ndipo mumaona kuti ndi zovuta kwambiri kumusamalira? Ngati zili choncho, musataye mtima. Pali makolo ambiri amene ali ndi ana olumala komabe amakwanitsa kuwalera bwinobwino. Tiyeni tikambirane mavuto atatu amene mwina mumakumana nawo polera mwana wolumala. Tionanso mfundo za m’Baibulo zimene zingakuthandizeni.
VUTO LOYAMBA: ZIMAKHALA ZOVUTA KUVOMEREZA KUTI MULI NDI MWANA WOLUMALA.
Makolo ambiri samvetsa akauzidwa kuti mwana wawo wapezeka ndi matenda aakulu. Mayi wina wa ku Mexico, dzina lake Juliana, anati: “Sindinakhulupirire madokotala atatiuza kuti mwana wathu, Santiago ali ndi matenda a muubongo, amene nthawi zambiri amachititsa kuti nthiti kapena minyewa izikhala yofooka. Pa nthawi imeneyi ndinasoweratu mtengo wogwira.” Makolo ena amamva ngati mmene mayi wina wa ku Italy, dzina lake Villana, anamvera. Iye anati: “Ngakhale kuti ndinkadziwa kuti mayi akabereka ali ndi zaka zambiri, mwanayo angakhale ndi mavuto osiyanasiyana, ndinasankhabe kubereka. Panopa ndimadziimba mlandu ndikaona mmene mwana wanga amavutikira chifukwa cha matenda amene anabadwa nawo.”
Ngati nanunso mumakhala ndi maganizo ngati amenewa, dziwani kuti ndi mmene aliyense angamvere. Mulungu sanakonze zoti tizidwala. (Genesis 1:27, 28) Iye sanalenge makolo mwa njira yoti azitha kuvomereza mosavuta zinthu ngati kubereka mwana wolumala. Choncho izi zikachitika makolo zimawavuta kuvomereza. Zingatenge nthawi kuti muvomereze komanso kuti muzolowere moyo wokhala ndi mwana wolumala.
Kodi muyenera kuchita chiyani ngati nthawi zina mumadziimba mlandu chifukwa cha vuto limene mwana wanu ali nalo? Musaiwale kuti palibe amene amadziwa bwinobwino mmene zinthu monga matenda akumtundu, malo okhala komanso zinthu zina zimakhudzira mwana amene mungabereke. Nthawi zina mungayambe kuimba mlandu mwamuna kapena mkazi wanu. Koma simuyenera kuchita zimenezi. Ndi bwino kukhala ogwirizana posamalira mwana wanuyo.—Mlaliki 4:9, 10.
ZIMENE MUNGACHITE: Yesetsani kuti muwadziwe bwino matenda a mwanayo. Baibulo limati: “Nzeru zimamanga banja la munthu, ndipo kuzindikira kumachititsa kuti lilimbe kwambiri.”—Miyambo 24:3.
Madokotala odziwa za matendawo komanso mabuku osiyanasiyana angakuthandizeni kuti mudziwe zambiri zokhudza matendawo. Kuphunzira za matenda a mwana wanu kuli ngati kuphunzira chinenero chatsopano. Ngakhale kuti poyamba zingakhale zovuta, komabe m’kupita kwa nthawi mukhoza kuphunzira.
Carlo ndi Mia omwe tawatchula koyambirira kwa nkhani ino aja, anakafunsa adokotala komanso bungwe limene limadziwa bwino za matenda a mwana wawo. Iwo anati: “Zimenezi zinatithandiza kudziwa bwino matendawa komanso kudziwa zimene munthu wodwala matenda amenewa angakwanitse kuchita. Tinaona kuti pali zinthu zambiri zimene mwana wathu angathe kuchita ngati mwana aliyense. Zimenezi zinatilimbikitsa kwambiri.”
TAYESANI IZI: Muziganizira kwambiri zimene mwana wanuyo angakwanitse kuchita. Muzikonza zinthu zoti muzichitira limodzi monga banja. Mwana wanuyo akakwanitsa kuchita kanthu, ngakhale kakang’ono, muzimuyamikira ndipo muzisangalala naye limodzi.
VUTO LACHIWIRI: MUMAKHALA OTOPA KOMANSO MUMAONA KUTI PALIBE AMENE MUNGAMUUZE MAVUTO ANU.
Nthawi zambiri kusamalira mwana wotere kumakhala kotopetsa kwambiri. Mayi wina wa ku New Zealand dzina lake Jenney, anati: “Mwana wanga atalumala msana, kwa zaka zingapo ndinkakhala wotopa komanso ndikamagwira ntchito zomusamalira, ndinkangolira.”
Vuto lina ndi loti mumaona kuti palibe amene mungamuuze mavuto anu. Bambo wina, dzina lake Ben, ali ndi mwana amene ali ndi matenda omwe amachititsa kuti munthu azingowonda ndipo matendawa ndi otengera kwa makolo. Iye anati: “Anthu ambiri sangamvetse mavuto amene timakumana nawo.” Mungafune kuuzako munthu wina mavuto anu. Koma mumaona kuti anzanu ambiri ali ndi ana abwinobwino. Choncho mumaona kuti ngakhale mutawafotokozera mavuto anu, sangakumvetseni.
ZIMENE MUNGACHITE: Muzipempha ena kuti akuthandizeni ndipo muzilandira thandizo limene angakupatseni. Juliana, amene tamutchula poyamba uja, ananena kuti: “Nthawi zina ine ndi mwamuna wanga timachita manyazi kuuza ena kuti atithandize.” Komabe kenako iye anati: “Koma taphunzira kuti sitingakwanitse tokha kuchita chilichonse. Anthu ena akatithandiza, timaona kuti sitili tokha.” Ngati mnzanu kapena wachibale wadzipereka kuti akhale ndi mwana wanu pamene mukucheza kapena pa misonkhano ya mpingo, yamikirani zimenezo. Mwambi wina wa m’Baibulo umati: “Bwenzi lenileni limakukonda nthawi zonse, ndipo ilo ndi m’bale amene anabadwira kuti akuthandize pakagwa mavuto.”—Miyambo 17:17.
Komanso muziyesetsa kusamalira bwino thanzi lanu. Mofanana ndi ambulansi imene imafunika kuthiridwa mafuta kuti ipitirizebe kutengera anthu kuchipatala, inunso mumafunika kusamalira thanzi lanu. Muzidya zakudya zopatsa thanzi, kuchita masewera olimbitsa thupi ndiponso kugona mokwanira kuti muzitha kusamalira bwino mwana wanu. Bambo wina dzina lake, Javier yemwe ali ndi mwana wolumala, ananena kuti: “Popeza mwana wanga satha kuyenda, ndimafunika kudya mokwanira kuti ndizikhala ndi mphamvu zomunyamula.”
Kodi mungatani kuti muzisamalira bwino thanzi lanu? Makolo ena amasinthana kusamalira mwana wawo. Zimenezi zimathandiza kuti wina akamasamalira mwanayo, winayo azipuma kapena kuchita zinthu zina. Muyenera kuyesetsa kuchepetsa kuchita zinthu zosafunikira kwenikweni ngakhale kuti kuchita zimenezi kungakhale kovuta. Koma monga mayi wina wa ku India dzina lake Mayuri ananenera, “m’kupita kwa nthawi mumazolowera.”
Fotokozerani mavuto anuwo mnzanu wapamtima. Ngakhale anzanu amene alibe ana olumala, angathe kukumvetsani komanso kukuthandizani. Komanso muzipemphera kwa Yehova Mulungu chifukwa pemphero lingakuthandizeni kwambiri. Mayi wina, dzina lake Yazmin yemwe ali ndi ana awiri omwe ali ndi matenda a m’mapapo, ananena kuti: “Nthawi zina ndimapanikizika kwambiri moti ndimangoona ngati ndifa.” Koma iye anawonjezera kuti: “Zikatere, ndimapemphera kwa Yehova kuti andithandize ndi kundilimbikitsa ndipo ndimapezanso mphamvu.”—Salimo 145:18.
TAYESANI IZI: Ganizirani zimene mumadya, nthawi imene mumathera mukuchita masewera olimbitsa thupi komanso ngati mumagona mokwanira. Muzipewa kuchita zinthu zosafunika kuti muzikhala ndi nthawi yosamalira thanzi lanu. Sinthani ngati pakufunikira kusintha zinthu zina.
VUTO LACHITATU: MUMASAMALIRA KWAMBIRI MWANA WODWALAYO KUPOSA ALIYENSE M’BANJAMO.
Ngati muli ndi mwana wolumala, zingakhudze kadyedwe ka banja, zosangalatsa zomwe banjalo limachita komanso nthawi imene mumathera posamalira ana ena. Zimenezi zingachititse kuti ana enawo aziona kuti sakusamalidwa kwenikweni. Kuwonjezera apo, mungamatanganidwe kwambiri ndi kusamalira mwana wodwalayo moti banja lanu lingayambe kusayenda bwino. Bambo wina wa ku Liberia, dzina lake Lionel, ananena kuti: “Nthawi zina mkazi wanga amandinena kuti sindimuthandiza kusamalira mwana wathu. Ndimaona ngati sakundilemekeza ndipo nthawi zina ndimamukwiyira.”
ZIMENE MUNGACHITE: Kuti ana anu onse azidziwa kuti mumawakonda, muzikonza zosangalatsa zomwe ana onsewo angasangalale nazo. Jenney amene tamutchula uja ananena kuti: “Nthawi zina timapita kukudya ku lesitanti inayake, imene mwana wathu wamkulu amakonda.”
Muziyesetsa kupeza nthawi yolankhulana komanso kupemphera ndi mkazi kapena mwamuna wanu chifukwa zimenezi zingalimbitse ukwati wanu. Bambo wina wa ku India, dzina lake Aseem, yemwe mwana wake ali ndi matenda okomoka, ananena kuti: “Ngakhale kuti nthawi zina ine ndi mkazi wanga timatopa kwambiri komanso kukhumudwa, timayesetsa kupeza nthawi youzana nkhawa zathu komanso kupempherera limodzi. M’mawa uliwonse ana athu asanadzuke, timakambirana lemba la m’Baibulo.” Mabanja ena amakonda kukambirana nkhani ngati zimenezi asanakagone. Kukambirana kotereku komanso kupemphera limodzi kumathandiza kuti ukwati ukhale wolimba ngakhale pa nthawi ya mavuto. (Miyambo 15:22) Mwamuna wina ndi mkazi wake anati: “Nthawi imene sitiiwala pa moyo wathu ndi imene tinakumana ndi mavuto n’kuthana nawo limodzi.”
TAYESANI IZI: Muziyamikira ana anu akachita chilichonse pothandiza mnzawo wodwalayo. Nthawi zonse muzichita zinthu zosonyeza kuti mumakonda anawo komanso mkazi kapena mwamuna wanu ndipo mumayamikira zimene amachita.
MUSAMAIWALE KUTI MATENDA ADZATHA
Baibulo limalonjeza kuti posachedwapa Mulungu adzachotsa matenda onse. (Chivumbulutso 21:3, 4) Pa nthawi imeneyo, “palibe munthu wokhala m’dzikolo amene adzanene kuti: ‘Ndikudwala.’” *—Yesaya 33:24.
Mfundo zomwe takambirana m’nkhani ino zingakuthandizeni kuti mukwanitse kulera bwino mwana wanu wolumala ngakhale kuti mukukumana ndi mavuto osiyanasiyana. Carlo ndi Mia, amene mawu awo ali koyamba kwa nkhani ino aja ananena kuti: “Musamakhumudwe ngati mutaona kuti zinthu sizikuyenda mmene mumaganizira. Muziganizira kwambiri zinthu zabwino zimene mwana wanuyo amakwanitsa kuchita chifukwa pali zambiri zomwe angathe kuchita.”
^ ndime 3 Mayina m’nkhani ino asinthidwa.
^ ndime 29 Kuti mudziwe zambiri za malonjezo a m’Baibulo onena kuti anthu sadzadwalanso, werengani mutu 3 m’buku lakuti Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.
DZIFUNSENI KUTI . . .
Kodi ndimatani kuti ndikhale ndi thanzi labwino, ndisamadandaule kwambiri komanso kuti ubwenzi wanga ndi Yehova ukhalebe wolimba?
Kodi nthawi zonse ndimayamikira ana anga pa zimene amachita kuthandiza banja lathu?


text:
Anadzipereka ndi Mtima Wonse ku Philippines
ZAKA 10 zapitazo, Gregorio ndi mkazi wake Marilou, omwe ali ndi zaka za m’ma 30, ankachita upainiya mumzinda wa Manila komanso ankagwira ntchito yolembedwa. Sizinali zophweka koma ankakwanitsa kuchita zimenezi. Ndiyeno Marilou anakwezedwa pa ntchito yake n’kukhala manijala wa banki. Iye anati: “Tinali pa ntchito zabwino ndipo moyo wathu unali wawofuwofu.” Iwo ankapezadi ndalama zambiri moti anaganiza zomangitsa chinyumba chakum’mawa kwa mzindawu pa mtunda wa makilomita 19. Anapeza anthu omanga n’kugwirizana kuti aziwalipira mwezi uliwonse kwa zaka 10.
“NDINKAONA KUTI NDIKUBERA YEHOVA”
Marilou anati: “Ntchito yanga yatsopano inkafuna nthawi komanso mphamvu zanga zambiri moti kusonkhana ndiponso kulalikira sizinkandisangalatsanso. Ndinkaona kuti ndikubera Yehova chifukwa chakuti sindinkachitanso zimene ndinamulonjeza podzipereka kwa iye.” Gregorio ndi Marilou sankasangalala ndi zimenezi choncho tsiku lina anakambirana n’kuona kuti sakuchita bwino pa moyo wawo. Gregorio anati: “Tinkafuna kusintha zinthu koma sitinkadziwa mmene tingachitire zimenezi. Popeza tilibe udindo wolera ana, tinakambirana zimene tingasinthe kuti tizichita zambiri potumikira Yehova ndipo tinapemphera kwa Mulungu kuti atithandize.”
Pa nthawiyo, nkhani zambiri zimene anamvetsera zinali zokhudza kukatumikira kudera kumene kulibe ofalitsa okwanira. Gregorio anati: “Tinaona kuti Yehova ankayankha pemphero lathu kudzera m’nkhanizi.” Iwo anapemphanso Yehova kuti awalimbitse mtima kuti asankhe zochita mwanzeru. Koma vuto lawo linali chinyumba chimene ankamanga chija. Iwo anali atapereka kale ndalama za zaka zitatu. Kodi anatani? Marilou anati: “Tinkadziwa kuti tikauza omanga nyumbawo kuti asiye, tiluza ndalama zonse zimene tinapereka, zomwe zinali zambiri. Koma tinaona kuti tiyenera kusankha pakati pa kuika patsogolo zofuna za Yehova kapena zofuna zathu.” Potengera chitsanzo cha mtumwi Paulo, anasiya kumanga nyumbayo, anasiya ntchito ndiponso anagulitsa zinthu zambiri. Kenako anasamukira kumudzi wakutali womwe uli pachilumba cha Palawan ndipo uli pa mtunda wa makilomita 480 kum’mwera kwa Manila.—Afil. 3:8.
‘ANAPHUNZIRA CHINSINSI’
Gregorio ndi Marilou asanasamuke, anayamba kukonzekera kukhala moyo wosalira zambiri. Koma sankadziwa kuti moyo wawo ukakhala wotani mpaka pamene anafika kumaloko. Marilou anati: “Tinadabwa kwambiri chifukwa kunalibe magetsi komanso zinthu zina zamakono. Mwachitsanzo, kwathu tinkaphika pamagetsi, koma tsopano tinkafunika kudula nkhuni n’kukoleza moto kuti tiphike. Kunalibe masitolo akuluakulu, malesitanti ndi zinthu zina zimene ndinkazipeza mosavuta m’tauni.” Koma Gregorio ndi Marilou ankadzikumbutsa chifukwa chake anasamuka, ndipo pasanapite nthawi anazolowera moyo wa kumeneko. Marilou anati: “Panopa ndimasangalala kuona chilengedwe chokongola monga kuwala kwa nyenyezi usiku. Koma chosangalatsa kwambiri n’kuona anthu akusangalala pamene tikuwalalikira. Chifukwa chotumikira kuno, ‘taphunzira chinsinsi’ chokhala okhutira.”—Afil. 4:12.
“Palibe chosangalatsa kwambiri kuposa kuona anthu atsopano akubwera mumpingo wachikhristu. Panopa tikuona kuti moyo wathu uli ndi cholinga chenicheni kuposa kale.”—Gregorio ndi Marilou
Gregorio anati: “Pamene tinkafika kuno, kunali abale ndi alongo 4 okha. Iwo anasangalala kwambiri nditayamba kukamba nkhani ya onse mlungu uliwonse ndiponso kuimba gitala poimba nyimbo za Ufumu.” M’chaka chimodzi chokha, banjali linaona kagulu kameneka kakukula n’kukhala mpingo wa ofalitsa 24. Gregorio anati: “Abale ndi alongo mumpingowu amasonyeza kuti amatikonda ndipo zimenezi zimatikhudza kwambiri mumtima.” Tsopano papita zaka 6 akutumikira m’dera limeneli, ndipo ananena kuti: “Palibe chosangalatsa kwambiri kuposa kuona anthu atsopano akubwera mumpingo wachikhristu. Panopa tikuona kuti moyo wathu uli ndi cholinga chenicheni kuposa kale.”
‘NDALAWA N’KUONA KUTI YEHOVA NDI WABWINO’
M’dziko la Philippines abale ndi alongo pafupifupi 3,000 asamukira kumadera kumene kulibe ofalitsa okwanira. Pafupifupi 500 mwa iwo ndi alongo osakwatiwa. Mlongo wina wosakwatiwa amene wasamuka ndi Karen.
Karen ndi wa zaka zoposa 20 ndipo anakulira m’tauni ya Baggao m’dera la Cagayan. Iye ali wamng’ono, ankafunitsitsa kuchita zambiri potumikira Mulungu. Karen anati: “Ndinkadziwa kuti nthawi imene yatsala yafupika ndipo anthu ambiri akufunikira kumva uthenga wa Ufumu, choncho ndinkafunitsitsa kukatumikira kumene kulibe ofalitsa okwanira.” Ngakhale kuti ena a m’banja lake ankamulimbikitsa kuchita maphunziro apamwamba m’malo mosamukira kudera lakutali, iye ankapempha Yehova kuti amuthandize kusankha mwanzeru. Karen ankalankhulanso ndi anthu amene anali kutumikira kudera lakutali. Ndiyeno, ali ndi zaka 18 anasamukira kudera lina la pa mtunda wa makilomita 64 kuchokera kwawo.
Gawo la mpingo waung’ono kumene Karen anakatumikira lili m’mphepete mwa nyanja ya Pacific ndipo lili ndi mapiri ambiri. Karen anati: “Kuti tikafike kumpingo watsopanowu kuchokera kwathu, tinayenda ulendo wa masiku atatu. Tinakwera n’kutsetsereka mapiri komanso kuwoloka mitsinje nthawi 30.” Iye ananenanso kuti: “Nthawi zina ndimayenda maola 6 kuti ndikafike kwa anthu ena amene ndikuphunzira nawo Baibulo. Ndimagona kunyumba kwawo kenako n’kuyendanso maola 6 tsiku lotsatira pobwerera kunyumba.” Kodi iye akungowononga nthawi yake? Karen anavomereza kuti nthawi zina miyendo yake imamuwawa, koma kenako anasekerera kwambiri n’kunena kuti: “Pa nthawi ina ndinali ndi maphunziro a Baibulo okwana 18, choncho ndinganene kuti ‘ndalawa n’kuona kuti Yehova ndi wabwino.’”—Sal. 34:8.
“NDAPHUNZIRA KUDALIRA YEHOVA”
Mlongo wina wosakwatiwa dzina lake Sukhi, amene ali ndi zaka zoposa 40, anasamukira ku Philippines kuchokera ku United States. N’chifukwa chiyani anasankha kuchita zimenezi? Mu 2011 anapita ku msonkhano wadera kumene anamva banja lina likufotokoza zimene linachita kuti lisamukire ku Mexico. Banjali linagulitsa katundu wawo wambiri n’kusamukira m’dzikoli kuti likathandize pa ntchito yolalikira. Mlongoyu anati: “Zimene banjali linanena zinandithandiza kuti ndiyambe kuganizira zolinga zatsopano.” Sukhi, yemwe ndi mmwenye, atamva kuti pakufunika ofalitsa ambiri oti akalalikire anthu olankhula Chipunjabi ku Philippines, anaganiza zopitako. Kodi anakumana ndi vuto lililonse?
Sukhi anati: “Kusankha zinthu zoti ndigulitse ndi zoti ndisunge kunali kovuta kuposa mmene ndinkaganizira. Komanso ndinkakhala ndekha motakasuka kwa zaka 13, koma kenako ndinayamba kukhala ndi achibale anga. Zinali zovuta, komabe zinandithandiza kukonzekera kukhala moyo wosalira zambiri.” Kodi atasamukira ku Philippines anakumana ndi mavuto otani? Iye anati: “Vuto langa lalikulu linali kuopa tizilombo komanso kulakalaka kunyumba. Koma ndinaphunzira kudalira kwambiri Yehova kuposa kale.” Kodi anasankha bwino kusamukira kumeneko? Akumwetulira, Sukhi anati: “Yehova akutiuza kuti, ‘Ndiyeseni kuti muone ngati sindidzakukhuthulirani madalitso.’ Ndimaona kuti mawu amenewa ndi oona pamene munthu yemwe ndakumana naye mu utumiki wandifunsa kuti, ‘Kodi mudzabweranso liti? Ndili ndi mafunso ambirimbiri.’ Ndimasangalala kwambiri kuthandiza anthu amene akumva njala ya Mawu a Mulungu.” (Mal. 3:10) Sukhi ananenanso kuti: “Kunena zoona, chinthu chovuta kwambiri chinali kusankha zosamuka. Koma nditasankha kusamuka, zinali zosangalatsa kwambiri kuona mmene Yehova anandithandizira.”
“SINDINAOPENSO”
M’bale wina wazaka zoposa 35 dzina lake Sime, yemwe ali ndi banja, anasamuka ku Philippines kupita kudziko lina la ku Middle East kuti akagwire ntchito yabwino. Ali kudzikolo, analimbikitsidwa ndi woyang’anira dera ndiponso nkhani imene m’bale wina wa m’Bungwe Lolamulira anakamba. Zimenezi zinamuthandiza kuti ayambe kuika patsogolo kutumikira Yehova. Sime anati: “Ndinkaopa kwambiri kusiya ntchito yangayo.” Komabe anaisiya n’kubwerera ku Philippines. Panopa, Sime ndi mkazi wake Haidee amatumikira m’dera la Davao del Sur kum’mwera kwa Philippines. Kumeneko kuli gawo lalikulu kwambiri ndipo kukufunika ofalitsa ambiri. Sime anati: “Ndikusangalala kwambiri kuti sindinaopenso kusiya ntchito yangayo ndipo ndinayamba kuika patsogolo kutumikira Yehova. Palibe chosangalatsa pa moyo kuposa kutumikira Yehova ndi zonse zimene tili nazo.”
“KUMASANGALATSA KWAMBIRI”
Ramilo ndi Juliet ndi apainiya azaka zoposa 30. Iwo atamva kuti mpingo womwe uli pa mtunda wa makilomita 30 kuchokera kwawo ukufunikira thandizo, anadzipereka kuti akathandize. Choncho mlungu uliwonse, ngakhale pamene nyengo sili bwino, Ramilo ndi Juliet amapita kumeneko pa njinga yawo yamoto kukasonkhana komanso kukalalikira. Iwo amadutsa m’misewu yokumbikakumbika komanso m’milatho yoopsa. Komabe, akusangalala kuti akuchita zambiri mu utumiki. Ramilo anati: “Ine ndi mkazi wanga tili ndi maphunziro a Baibulo okwana 11. Kutumikira kumene kukufunika ofalitsa ambiri si kophweka, koma kumasangalatsa kwambiri.”—1 Akor. 15:58.
Kodi mungakonde kudziwa zimene mungachite kuti mukatumikire kudera limene kukufunika ofalitsa ambiri m’dziko lanu kapena m’dziko lina? Ngati ndi choncho, kambiranani ndi woyang’anira dera wanu, komanso werengani nkhani yakuti “Kodi ‘Mungawolokere ku Makedoniya’?” mu Utumiki Wathu wa Ufumu wa August 2011.
Onaninso
Kodi Apainiya Ali Ndi Mwayi Wochita Maphunziro Otani?
Kodi anthu amene anadzipereka kuti nthawi zonse azigwira ntchito yolalikira kapena ntchito ina yothandizira kulalikira, ali ndi mwayi wochita maphunziro ati?


text:
Nashville TN Zofolerera Womanga
Kusankha m'malo oyenera denga wokalamba - kapena kuti akusankha bwino kwa nyumba yatsopano - ndi kovuta. The wangwiro denga njira yothetsera nyumba ina ikhoza kukhala njira koipa kwa wina msewu. Ndicho chifukwa palibe nyumba ziwiri ndendende omwe, ngakhale amafanana mzake. Nanga inu musankha denga, anapatsidwa zonse zimene pamsika? Mukhoza kuyamba ndi pomufunsa mafunso, pamaso mungasankhe denga, ndi Nashville TN Zofolerera Womanga kapena Mlengi.
1. ndi nyumba iyi ndi ntchito mfundo zomwe?
Pamaso mafoni tapangidwa Nashville Zofolerera Service, katunduyo woyamba adiresi ndi kampani ntchito mawu monga anafotokoza kuti nyumbayo.
Muyenera kudziwa zambiri za nyumbayo ndi tsogolo lake ngati n'kotheka.
Does the Nashville TN Roofing Contractor plan to keep this building as part of its real estate assets for the next 10 kuti 20 zaka? Kodi pali zolinga aliyense kum'kulitsa posachedwapa, kapena kusintha ntchito? Kodi kukhalamo ake panopa ndi m'tsogolo, amafuna kutchinjiriza, zofunika zokongoletsa ndi ngakhale ndandanda yokonza kwa zipangizo padenga?
Yambani mafunso anu ndi nyumba kupita ku ntchito.
Mwachitsanzo, monga makampani zambiri Londolani opaleshoni 24 hours tsiku, masiku asanu ndi awiri pa mlungu kukwaniritsa makasitomala lonse, pakati deta sayenera amachichita ndi padenga kutayikira. Water pa makompyuta ambiri limatchula tsoka.
Zogwiritsira wapadera nkhawa otani nyengo kuzirala amphamvu. Kodi denga zimathandiza kuti ndalama mpweya ndi kuthana ndi mavuto ena ofunika? Ndi mbali ya pulogalamu okwana mphamvu? Pali nkhawa kukula za zilumba kutentha m'tawuni. Kuganizira, madenga woyera akhala chidwi m'madera amenewa chifukwa ochepa. Iwo kusunga nyumba ozizira, kuchepetsa mpweya komanso kuchepetsa kutentha Mumakonda chilengedwe ozungulira.
2. What physical and other elements influence the Nashville TN Roofing Contractor system selection?
Pambuyo kudziwa zolinga ndi ntchito za chipatala ndi, ndi nthawi amayang'anitsitsa nyumba palokha.
When it comes to Nashville TN Roofing Contractor roof replacement, muyenera kutchula makhalidwe a denga dera palokha. Ndi bwino tsatanetsatane denga za msinkhu, mawonekedwe, otsetsereka, sitimayo yomanga, m'mphepete Lofotokoza, protrusions, padenga mwayi ndipo alipo dongosolo denga. Pamodzi ndi mfundo yaikulu yakuti, muyenera kupeza chifukwa denga original salinso chokwanira.
3. What flexible-membrane Nashville TN Roofing Contractor roofing options are available?
nembanemba Thermoplastic zochokera ma polima pulasitiki.
TPO nembanemba ambiri analimbitsa ndi poliyesitala, fiberglass kapena osakaniza awiri, koma unreinforced TPO nembanemba zilipo.
Kusinthidwa phula nembanemba kutchula chiphunzitso ndi prefabrication ubwino kusintha-Kakhungu Nashville TN Zofolerera Womanga ndi ena mwa mwambo njira unsembe ntchito anamanga-mmwamba Nashville TN Zofolerera Womanga. Kusinthidwa mapepala phula ndi makina sanangopeka, wapangidwa ndi phula lomwe kusinthidwa ndi mphira kapena mapulasitiki polima kuwonjezera kusinthasintha, ndi pamodzi ndi zolimba kwa mphamvu adawonjeza bata.
4. Amene mtundu wa Kakhungu ndi dongosolo ubwenzi zabwino amange?
Pali zinthu zambiri kudziwa dongosolo zabwino nyumba makamaka. Pakuti nyumba zambiri, pali zingapo zimene mungachite ndi ubwino zimene ayenera amtengo ntchito mawu Malo a. chigamulo asayesedwe kokha pamaziko a mtengo. tiganizira zina zofunika kwa nembanemba akumanga kutalika, kukhudzana mphepo, zasinthadi denga magalimoto ndi aesthetics.
A zitsulo kapena matabwa sitimayo kuti mosavuta kulandira fasteners akupanga gawo lapansi wabwino Kakhungu umakaniko ananamizira.
Anthu wokhuzidwa ndi kumangirira aesthetics, nembanemba akuda akhoza amathandiza wokongola maonekedwe nyumbayi.
5. Kodi onse denga chuma kwa malo ntchito kunyamula chizindikiro up?
Komanso, onetsetsani kuti denga msonkhano kugula kapena mwachindunji, womwenso kutchinjiriza ndi, ndi ul-zimagawidwa ndi -labeled.
Onetsetsani kuti mankhwala ukukwera ndi mankhwala enieni amene anayesedwa. Simufuna chinachake kuti ndi ofanana koma si wolingana. Kuyang'ana chizindikiro pa malo ntchito ndi kuonetsetsa zigawo zikuluzikulu zonse za dongosolo amayesedwa pamodzi. Mukufuna nembanemba anayesedwa ndi kutchinjiriza amene mumamwa pa nyumba yanu.
6. Kodi dongosolo amafuna mphepo kulimbikitsa mlingo?
Wind kulimbikitsa kuwonongeka kungakhale kwambiri komanso chamtengo. Anabvomerezedwa ndi makampani muyezo ndi, American Society la Civil Akatswiri Standard 7-95, "Osachepera Design katundu chifukwa ndi nyumba Other,"Angagwiritsidwe ntchito kudziwa zone mphepo ya nyumba. Wind kulimbikitsa kuyezetsa, monga kuti anachita pa Factory nonse kapena Underwriters Laboratories, angagwiritsidwe ntchito kudziwa kuti anasankha denga dongosolo amakumana kapena kuposa m'deralo amafuna mphepo kulimbikitsa.
7. Kodi dongosolo anamaliza kuwonjezera akufa katundu kulemera kwa dongosolo denga?
Posankha njira iliyonse reroofing, Malo wamkulu ayenera kudziwa katundu mwankhanza mphamvu denga sitimayo kuonetsetsa ufulu kusintha-Kakhungu njira amasankhidwa. Zomangamanga latsopano, ndalama mu structural zitsulo zambiri mwana'yo khazikitsa mmodzi wa a mbandakucha kusintha-Kakhungu.
A ballasted thermoplastic kapena EPDM denga kungafune owonjezera 1,000 mapaundi pa 100 mapazi lalikulu, pamene umakaniko Ufumuyo kapena kuti Pamilunguyo thermoset kapena thermoplastic Kakhungu akulemera 33 mapaundi pa 100 mapazi lalikulu.
8. ndi ukatswiri ndi ndalama mphamvu ya womanga denga mukuganiza chiyani?
Denga omanga ayenera kusankhidwa ndi osamala. Kumayambiriro zipangizo zatsopano denga ndi njira ntchito mkati kale 10 zaka kwachititsa kuti zinthu zisinthe. A akatswiri denga womanga ayenera bwino osiyanasiyana kachitidwe denga, kukuthandizani kusankha bwino kwa malo anu, zochokera bajeti.
Fufuzani coverages amene ali kwenikweni kwa nthaŵi ya wanu Nashville TN Zofolerera Womanga ntchito.
The unsembe wa machitidwe osiyana denga zimasiyanasiyana kwambiri. Education ndi maphunziro ndi zinthu zofunika kwambiri mu unsembe wa Nashville TN kachitidwe Zofolerera Womanga. Onetsetsani denga womanga mungasankhe wakhala maphunziro zambirimbiri kupitirirabe pa dongosolo kuti anaika.
The National Zofolerera omanga Association amapereka katswiri denga kusankha kalozera. Kuphatikiza apo, opanga ambiri naye mapulogalamu womanga oyenerera enieni amene roofers ayenera kumaliza pamaso chiyanjo.
9. Kodi koyenera ndi amene?
Pali mitundu iwiri zoyamba za Nashville TN Zofolerera Womanga zitsimikizo. chitsimikizo womanga ndi ambiri chimakwirira chipango. chitsimikizo Mlengi wa chimakwirira osachepera zipangizo, Koma ambiri kugula zinthu zina. Ngakhale chitsimikizo Mlengi ndi yotakata, izo bwinobwino kukutetezani ngati denga osayika.
Powerenga ndi kumvetsa chitsimikizo aliyense denga anapereka ndipo onani zomwe zikanati achabe izo. Mwachitsanzo, ndi zosatheka kupewa madzi onse ponded. madzi Ponded bwino zimayamba ndi yatsekera denga kuda kapena kuchimwa kwa denga ngalawa pakati pa mizati thandizo. Moyenera denga yokonza zingathandize kutsimikizira kuti chitsimikizo akhala chomveka. Kudziwa chinenero chitsimikizo kuti voids talonjezedwa.
A lililonse yokonza pulogalamu tichipeza zambiri zithunzi Kupenda dongosolo denga, mwamsangamsanga, kutchinjiriza ndi mbali chikugwirizana ndi kuzindikira kuthekera mbali iliyonse vuto.
10. Pambuyo denga waikidwa, chimene pambuyo utumiki ndi maphunziro mapulogalamu ziti zomwe gulu maofesi kasamalidwe?
maphunziro enieni ndi kuthandiza kumanga eni ndi maofesi oyang'anira kudziwa zambiri za Nashville TN machitidwe osiyanasiyana Zofolerera Womanga, zipangizo ndi mbali; kutchinjiriza ndi chowonjezera mankhwala; zinthu denga kapangidwe; womanga kusankha; zitsimikizo ndi tiganizira yokonza.
Google Maps
Mapquest
Website
maola:
malipiro Linavomera: Cash, Kiredi, Paypal, Financing Mukhozanso
Area Serviced: Middle Tennessee
Price osiyanasiyana: $$
Business Email: nashville.info@roofingrepair-service.com
Antiokeya,TN 37013
Media Social
Website
Facebook
Twitter
Pinterest
Google Map
G + mbiri
G + Page
YouTube
Banda
WordPress
Tumblr
Gravatar
Twitter
Pinterest
Diigo
Diigo Library
IFTTT
Pages Yellow
Yelp
List Angies
Pitani Malo athu
Tennessee
Nashville
Madison
Simuna
Antiokeya
Franklin
Brentwood
Bellevue
Murfreesboro
Lavergne
Belle Meade
Nolensville
Donelson
Old hikore
Goodlettsville
Hendersonville
Hermitage
Mount Juliet
Pezani Ife apa:
mzinda
Ezekieli Local
Lekkoo
Tucando
Tupalo
US kulembetsa Business
A Town Greater
Biz N'zosavuta
Bizvotes
Cityfos
Findus Local
garaja malonda apaintaneti
Huckleberry wanga
Tuugo
Wherezit
Four Square
E Local
Pezani Fave
Yello Yello
Yelp
Mapquest


text:
Chewa - Nyanja
Chichewa Russian dictionary / Chichewa Chirashani dikishonale / ЧeBa-Pycckий cлoBapbChichewa Turkish dictionary / Chichewa Chitekishi dikishonale / Chicheva Türkçe SözlükEnglish Chichewa dictionary / Chingerezi Chichewa dikishonaleFrench Chichewa dictionary / Dictionnaire Français Chichewa / Chifaransa Chichewa dikishonaleGerman Chichewa dictionary / Wörterbuch Deutsch Chichewa / Chijeremani Chichewa dikishonaleHindi Chichewa dictionary / हिन्दी चिचेवा शब्दकोश / Chihindi Chichewa dikishonaleMongolian Chichewa dictionary / MoHroл-MaлaBи xэл Toлb бичиr / Chimongoliyani Chichewa dikishonaleSpanish Chichewa dictionary / Diccionario Español-Chichewa / Chispanya Chichewa dikishonale


text:
NSANJA YA OLONDA (YOPHUNZIRA) DECEMBER 2016
M’magaziniyi muli nkhani zophunzira kuyambira January 30 mpaka February 26, 2017.
Ndayesetsa Kukhala “Zinthu Zonse kwa Anthu Osiyanasiyana”
Utumiki wosiyanasiyana umene Denton Hopkinson anachita unamuthandiza kuona kuti Yehova amakonda anthu a mitundu yonse.
Tinamasulidwa ku Uchimo Chifukwa cha Kukoma Mtima Kwakukulu
Mungapeze madalitso ambiri mukamaganizira zimene Yehova anachita kuti atipulumutse ku uchimo.
“Kuika Maganizo pa Zinthu za Mzimu Kumabweretsa Moyo ndi Mtendere”
Chaputala 8 cha Aroma chili ndi malangizo amene angakuthandizeni kuti mudzapeze madalitso amene Yehova wakonzera anthu.
Kodi Mukukumbukira?
Kodi mwawerenga mosamala magazini aposachedwapa a Nsanja ya Olonda? Tayesani kuyankha mafunso otsatirawa
Muzimutulira Yehova Nkhawa Zanu Zonse
Nthawi zina, atumiki a Mulungu amakhala ndi nkhawa. Njira 4 zothandiza kuti tikhale ndi “mtendere wochokera kwa Mulungu.”
Yehova Amapereka Mphoto kwa Anthu Omufunafuna ndi Mtima Wonse
Kodi chiyembekezo chakuti Yehova adzatipatsa mphoto chimatithandiza bwanji? Kodi anapereka bwanji mphoto kwa atumiki ake akale, nanga bwanji masiku ano?
Munthu Wofatsa Amasonyeza Kuti Ndi Wanzeru
Zimakhala zovuta kuugwira mtima wina akatichitira zinthu zopanda chilungamo. Koma Baibulo limalimbikitsa Akhristu kuti azikhala ofatsa. Kodi tingatani kuti tikhale ndi khalidwe limeneli?
Mlozera Nkhani wa Magazini a Nsanja ya Olonda a 2016
Nkhani za mu Nsanja ya Olonda yogawira ndi yophunzira.


text: 35 Kenako Mose anaitana khamu lonse la ana a Isiraeli ndi kuwauza kuti: “Tamverani zimene Yehova walamula kuti muzichita:+2 Muzigwira ntchito masiku 6,+ koma tsiku la 7 likhale lopatulika kwa inu, likhale sabata la Yehova lopuma pa ntchito zanu zonse. Aliyense wogwira ntchito pa tsikuli adzaphedwa.+3 Pa tsiku la sabata, musayatse moto m’malo anu alionse okhala.”4 Pamenepo Mose anauza msonkhano wonse wa ana a Isiraeli kuti: “Yehova walamula kuti,5 ‘Nonse mupereke zopereka kwa Yehova.+ Aliyense amene ali ndi mtima wofunitsitsa+ apereke kwa Yehova zinthu monga golide, siliva, mkuwa,+6 ulusi wabuluu, ubweya wa nkhosa wonyika mu utoto wofiirira, ulusi wofiira kwambiri, nsalu zabwino kwambiri, ndi ubweya wa mbuzi.+7 Aperekenso zikopa za nkhosa zonyika mu utoto wofiira, zikopa za akatumbu,* matabwa a mthethe,8 mafuta a nyale, mafuta a basamu opangira mafuta odzozera ndi zofukiza zonunkhira,+9 miyala ya onekisi, miyala yozika pa efodi*+ ndi pachovala pachifuwa.+10 “‘Onse aluso+ pakati panu abwere ndi kupanga zinthu zonse zimene Yehova walamula.11 Zinthu zimenezo ndizo chihema chopatulika ndi chophimba chake, ngowe zake, mafelemu ake, mipiringidzo yake, nsanamira zake ndi zitsulo zake zokhazikapo mafelemu ndi mizati.12 Apangenso likasa+ ndi mitengo yake yonyamulira,+ chivundikiro,+ nsalu yotchinga,+13 tebulo+ ndi zipangizo zake zonse ndi mitengo yake yonyamulira, mkate wachionetsero,+14 choikapo nyale+ zounikira ndi zipangizo zake, nyale zake, ndi mafuta+ a nyalezo.15 Apangenso guwa lansembe zofukiza+ ndi mitengo yake yonyamulira, mafuta odzozera ndi zofukiza zonunkhira,+ nsalu yotchinga pakhomo la chihema chopatulika,16 guwa lansembe+ zopsereza ndi sefa wake wa zitsulo zamkuwa zolukanalukana, mitengo yake yonyamulira ndi zipangizo zake zonse, beseni+ ndi choikapo chake.17 Apange nsalu za mpanda wa bwalo,+ mizati yake ndi zitsulo zake zokhazikapo mizatiyo, nsalu yotchinga chipata cha bwalolo,18 zikhomo za chihema chopatulika, zikhomo za bwalo ndi zingwe zake.+19 Apangenso zovala+ zosokedwa bwino zoti azivala potumikira m’malo opatulika, zovala zopatulika+ za Aroni wansembe ndi zovala za ana ake zoti azivala potumikira monga ansembe.’”20 Pamenepo msonkhano wonse wa ana a Isiraeli unachoka pamaso pa Mose.21 Kenako aliyense amene anali ndi mtima wofunitsitsa,+ komanso, aliyense amene anali ndi mzimu wofunitsitsa, anabwera ndipo anabweretsa zopereka kwa Yehova zoti zikagwire ntchito pachihema chokumanako ndi pa utumiki wonse wochitika pamenepo. Anabweretsanso zinthu zopangira zovala zopatulika.22 Ndipo anali kubwerabe amuna pamodzi ndi akazi, aliyense amene anali ndi mtima wofunitsitsa, amene anapereka nsembe yoweyula* yagolide kwa Yehova. Iwo anabweretsa zokometsera zomanga pazovala, ndolo, mphete, zokongoletsera za akazi, ndi zinthu zosiyanasiyana zagolide.+23 Ndipo onse amene anali ndi ulusi wabuluu, ubweya wa nkhosa wonyika mu utoto wofiirira, ulusi wofiira kwambiri, nsalu zabwino kwambiri, ubweya wa mbuzi, zikopa za nkhosa zonyika mu utoto wofiira ndi zikopa za akatumbu, anabwera nazo.+24 Onse amene anapereka chopereka chasiliva ndi mkuwa anapereka zoperekazo kwa Yehova, ndipo onse amene anali ndi matabwa a mthethe oti akagwire ntchito pa utumiki wonse wa pachihema chopatulika anabwera nawo.25 Akazi onse aluso+ anawomba nsalu ndi manja awo, ndipo anali kubweretsabe zingwe zopota za ulusi wabuluu, ubweya wa nkhosa wonyika mu utoto wofiirira, ulusi wofiira kwambiri ndi nsalu zabwino kwambiri.26 Ndipo akazi onse aluso amene anali ndi mtima wofunitsitsa anawomba nsalu za ubweya wa mbuzi.27 Atsogoleri anabweretsa miyala ya onekisi ndi miyala yozika pa efodi ndi pachovala pachifuwa,+28 mafuta a nyale, mafuta a basamu opangira mafuta odzozera ndi zofukiza zonunkhira.+29 Mwamuna ndi mkazi aliyense wofunitsitsa kupereka kenakake ku ntchito zonse zimene Yehova analamula kudzera mwa Mose, anachita zimenezo. Ana a Isiraeli anabweretsa nsembe yaufulu kwa Yehova.+30 Kenako Mose anauza ana a Isiraeli kuti: “Yehova waitana ndi kutchula dzina Bezaleli,+ mwana wamwamuna wa Uri, mwana wa Hura wa fuko la Yuda.31 Ndipo anam’patsa mzimu wa Mulungu kuti akhale wanzeru, wozindikira, wodziwa zinthu, ndi kuti akhale mmisiri waluso pa ntchito ina iliyonse.32 Anam’patsa mzimuwo kutinso akhale wotha kulinganiza kapangidwe ka zinthu, kupanga zinthu zagolide, zasiliva ndi zamkuwa,+33 waluso lolemba pamiyala mochita kugoba ndi wodziwa kupanga mwaluso zinthu zina zilizonse zamatabwa.+34 Mulungu waika luso lophunzitsa mumtima mwa Bezaleli ndi mwa Oholiabu+ mwana wamwamuna wa Ahisama wa fuko la Dani.35 Iye wawapatsa mtima wanzeru+ kuti akhale amisiri aluso pa ntchito zonse za mmisiri wolinganiza kawombedwe ka nsalu+ ndi mmisiri wopeta nsalu ndi ulusi wabuluu. Wawapatsa nzeru zimenezi kutinso achite ntchito za mmisiri wopeta nsalu ndi ubweya wa nkhosa wonyika mu utoto wofiirira, ulusi wofiira kwambiri, nsalu zabwino kwambiri, ndi ntchito za mmisiri wowomba nsalu. Watero kuti akhale amuna ogwira ntchito ina iliyonse ndi kulinganiza kapangidwe ka zinthu.


text:
CHUMA CHOPEZEKA M’MAWU A MULUNGU | MASALIMO 1-10
Tizilemekeza Yesu Kuti Tikhale Pamtendere ndi Yehova
Baibulo linaneneratu kuti anthu adzakana kukhulupirira Yehova ndi Yesu
Baibulo linaneneratu kuti anthu a mitundu yosiyanasiyana sadzamvera ulamuliro wa Yesu koma adzakhazikitsa maulamuliro awo
Ulosiwu unakwaniritsidwa koyamba pa nthawi yomwe Yesu anali padzikoli ndipo ukukwaniritsidwa kwambiri masiku ano
Wamasalimo ananena kuti anthu amang’ung’udza za zinthu zopanda pake, kutanthauza kuti zolinga zawo n’zopanda phindu ndipo sizingakwaniritsidwe ngakhale pang’ono
Amene amalemekeza Mfumu imene Yehova anasankha adzapeza moyo
Anthu onse omwe amatsutsa Mfumu ya Ufumu wa Mulungu adzawonongedwa
Aliyense amene amalemekeza Yesu, yemwe ndi Mwana wa Mulungu akhoza kupeza mtendere ndiponso adzapulumuka


text:
NKHANI YA PACHIKUTO
Mafunso Atatu Omwe Anthu Amafuna Atafunsa Mulungu
WOLEMBA mabuku wina, dzina lake Susan, anayamba kudzifunsa mafunso okhudza Mulungu ali wamng’ono. Ali ndi zaka 7 mnzake wina wa zaka 9, dzina lake Al, anadwala matenda a poliyo ndipo anagonekedwa m’chipatala china. Al ankalephera kupuma moti anaikidwa m’chimashini chothandiza kupuma. Susan analemba nkhani imeneyi m’nyuzipepala ina ya ku America ya pa January 6, 2013.—The New York Times.
Susan atapita kukaona mnzakeyo, anafunsa mayi ake kuti: “Kodi Al walakwa chiyani kuti Mulungu amupange zimenezi?”
Koma mayi ake anamuyankha kuti: “Sindikudziwa. Komanso ngati titafunsa wansembe akhoza kungotiuza kuti akudziwa ndi Mulungu yekha.”
Koma m’chaka cha 1954, dokotala wina dzina lake Jonas Salk anatulukira katemera wa mankhwala a poliyo. Pa nthawiyi n’kuti patatha zaka ziwiri Al atagonekedwa m’chipatala. Zimenezi zitachitika, mayi ake a Susan ananena kuti: ‘N’kutheka kuti ndi Mulungu amene wathandiza dokotalayu.’
Koma Susan anafunsa kuti: ‘Nanga n’chifukwa chiyani Mulungu samawathandiza madokotalawa nthawi yonseyi? Mwina akanawathandiza msanga, Al sakanaikidwa m’chimashini.’
M’nyuzipepala ija, Susan analembanso kuti: “Al anamwalira patadutsa zaka 8 zokha kuchokera pa nthawi imene mankhwala aja anapezeka. Pa nthawiyi n’kuti nditayamba kale kukhulupirira zoti kulibe Mulungu.”
Palinso anthu ena amene akumanapo ndi mavuto oopsa komanso amene aonapo anthu ena akuvutika. Anthuwa amakhala ndi mafunso ambiri okhudza Mulungu koma sapeza mayankho ake. Chifukwa cha zimenezi, ena afika posiya kukhulupirira kuti Mulungu alipo. Palinso anthu ena amene satsutsa zoti Mulungu alipo, kungoti amakayikira ngati alipodi.
Anthu ambiri amene amakayikira komanso amene sakhulupirira zoti kuli Mulungu, amakhala oti poyamba ankapemphera ndithu. Koma zimene anaona m’zipembedzo zawo n’zimene zinawachititsa kuti asiye kukhulupirira Mulungu. Amaona kuti zipembedzo zimalephera kuyankha mafunso ofunika kwambiri. Ndipo chodabwitsanso kwambiri n’choti, ngakhale anthu amene amati amakhulupirira Mulungu amadzifunsanso mafunso omwewa. Tiyeni tikambirane mafunso atatu amene anthu ambiri amalakalaka atafunsa Mulungu komanso mayankho amene Baibulo limapereka.
1 “N’CHIFUKWA CHIYANI MUMALOLA KUTI TIZIVUTIKA?”
Chifukwa chake anthu amafunsa funso limeneli
Ambiri amaona kuti ngati Mulungu ndi wachikondi, si bwenzi akulola kuti tizivutika.
TAGANIZIRANI IZI: Nthawi zina timadabwa ndi zikhalidwe komanso zimene anthu ochokera kudera lina amachita. Mwachitsanzo, m’zikhalidwe zina amaona kuti ukamalankhula ndi munthu umafunika uzimuyang’ana nkhope posonyeza kuti ukunena zoona. Pomwe m’zikhalidwe zina, amaona kuti kuchita zimenezi n’kupanda ulemu. Choncho tikakhala kuti sitikumvetsa bwino zokhudza anthu ena, ndi bwino kuphunzira ndi kudziwa bwino chikhalidwe chawo, m’malo mowaweruziratu kuti ndi anthu opanda khalidwe.
Zimenezi n’zofanananso ndi zimene zingachitike ngati sitikumvetsa zinthu zina zokhudza Mulungu. Anthu ena amanena kuti mavuto amene tikukumana nawowa ndi umboni woti Mulungu kulibe, chifukwa akanakhalako bwenzi mavutowa atawathetsa. Komabe anthu amene amamvetsa chifukwa chimene Mulungu amalolera kuti tizivutika, sakayikira zoti Mulungu aliko.
ZIMENE BAIBULO LIMANENA: Maganizo a Mulungu ndi osiyana kwambiri ndi maganizo athu. (Yesaya 55:8, 9) Chifukwa cha zimenezi nthawi zina zimativuta kumvetsa chifukwa chake Mulungu amalola kuti zinthu zinazake zizichitika.
Komabe, Baibulo silitiuza kuti tizingoyendera maganizo a anthu ena omwe amanena kuti: “Palibe amene angamvetse zochita za Mulungu.” Koma limatilimbikitsa kuti tiziphunzira kuti timudziwe bwino. Zimenezi zingatithandize kuti tizimumvetsa komanso kuti akhale mnzathu. *—Yakobo 4:8.
2 “N’CHIFUKWA CHIYANI ANTHU AMBIRI OPEMPHERA AMACHITA ZACHINYENGO?”
Chifukwa chake anthu amafunsa funso limeneli
Anthu ena amaona kuti ngati Mulungu amafuna kuti anthu azikhala okhulupirika, si bwenzi m’zipembedzomu anthu achinyengo ali tho!
TAGANIZIRANI IZI: Tiyerekeze kuti mwana wina wakana kutsatira malangizo a bambo ake ndipo akuchoka pakhomo n’kukayamba moyo wolowerera. Ngakhale kuti bambowo sakugwirizana ndi maganizo a mwanayo, akumulola kuchita zomwe akufuna. Kodi zingakhale zomveka anthu atamanena kuti mwanayo analowerera chifukwa chakuti bambo ake ndi oipa? Kapena kodi zingakhale zomveka atamanena kuti mwanayo alibe bambo ake? Ayi. Mofanana ndi bamboyu, Mulungu amawapatsa anthu ufulu wosankha zomwe akufuna kuchita. Komanso sitinganene kuti Mulungu ndi woipa kapena kuti kulibe, chifukwa cha zachinyengo zimene anthu opemphera amachita.
ZIMENE BAIBULO LIMANENA: Ngakhale kuti Mulungu amapatsa anthu ufulu wochita zimene akufuna, amanyansidwa kwambiri ndi zinthu zachinyengo zomwe anthu opemphera amachita. (Yeremiya 7:29-31; 32:35) Ndipotu anthu ambiri omwe amanena kuti amakhulupirira Mulungu, amangotsatira ziphunzitso komanso mfundo zachipembedzo zomwe anthu anakhazikitsa okha.—Mateyu 15:7-9.
Koma mosiyana ndi anthu amenewa, anthu amene ali m’chipembedzo chimene Mulungu amasangalala nacho sachita zachinyengo. * Yesu ananena kuti: “Onse adzadziwa kuti ndinu ophunzira anga, ngati mukukondana.” (Yohane 13:35.) Ndipo Baibulo limanena kuti chikondi chimenechi ‘chisamakhale chachiphamaso.’ (Aroma 12:9) Anthu ambiri omwe ndi opemphera satsatira zimenezi. Mwachitsanzo, pa nkhondo yomwe inachitika ku Rwanda mu 1994, anthu ambiri opemphera anapha anthu achipembedzo chawo chifukwa chosiyana mitundu. Koma a Mboni za Yehova sankachita zimenezi. Ankaika moyo wawo pangozi pofuna kupulumutsa a Mboni anzawo komanso anthu ena. Zimene ankachitazi zikusonyeza kuti pali anthu ena opemphera omwe ndi opanda chinyengo.
3 “N’CHIFUKWA CHIYANI MUNATILENGA?”
Chifukwa chake anthu amafunsa funso limeneli
Anthu ambiri amadabwa kuti: ‘N’chifukwa chiyani timangokhala ndi moyo zaka 80 kapena 90 zokha basi? N’chifukwa chiyani moyo wathu uli waufupi chonchi?’
TAGANIZIRANI IZI: Ngakhale kuti anthu ena sakhulupirira Mulungu, komabe amagoma kwambiri akaona mmene chilengedwechi chilili. Amaona kuti dziko lapansili, mwezi komanso mapulaneti ena zimayenda mwadongosolo, zimene zimathandiza kuti padzikoli pazikhala zamoyo. Amaonanso kuti padzikoli sipakanakhala chamoyo chilichonse zikanakhala kuti mapulaneti sayenda mwadongosolo.
ZIMENE BAIBULO LIMANENA: Anthu ena amaona kuti chifukwa chakuti moyo wathu ndi waufupi, ndiye kuti kulibe Mulungu. Komabe pali zinthu zambiri zomwe timaziona m’chilengedwechi zimene zimasonyeza kuti kuli Mulungu. (Aroma 1:20) Zimasonyezanso kuti Mulungu anali ndi cholinga chinachake polenga zinthuzi. Iye analenga zinthu zonsezi n’cholinga choti anthu adzakhale ndi moyo wosatha padzikoli ndipo cholinga chakechi sichinasinthe.—Salimo 37:11, 29; Yesaya 55:11.
Kuganizira zimene Mulungu analenga kungatithandize kuti tizikhulupirira zoti alikodi komanso kuti timudziwe bwino. Komabe sikuti chilengedwechi chingatithandize kudziwa zonse zokhudza Mulungu komanso zimene amafuna. Mulungu anatipatsa Mawu ake Baibulo n’cholinga choti tidziwe zimene amafuna komanso chifukwa chimene anatilengera. * A Mboni za Yehova akukupemphani kuti muziphunzira nawo Baibulo kuti mudziwe mfundo zina zimene Baibulo limanena pa nkhaniyi.
^ ndime 17 Kuti mudziwe chifukwa chake Mulungu amalola kuti tizivutika, onani mutu 11 m’buku lakuti, Kodi Baibulo Limaphunzitsa Chiyani Kwenikweni? Bukuli ndi lofalitsidwa ndi a Mboni za Yehova ndipo likupezekanso pa webusaiti yathu ya www.jw.org/ny
^ ndime 23 Kuti mudziwe zambiri, werengani mutu 15 m’buku lakuti, Kodi Baibulo Limaphunzitsa Chiyani Kwenikweni? Lofalitsidwa ndi a Mboni za Yehova. Bukuli likupezekanso pa webusaiti yathu ya www.jw.org/ny.
^ ndime 29 Kuti mudziwe zambiri, onani mutu 3 m’buku lakuti, Kodi Baibulo Limaphunzitsa Chiyani Kwenikweni? Lofalitsidwa ndi a Mboni za Yehova. Bukuli likupezekanso pa webusaiti yathu ya www.jw.org/ny.
Onaninso
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?
Kodi Cholinga cha Moyo N’chiyani?
Kodi munayamba mwaganizirapo funso lakuti, ‘Kodi cholinga cha moyo n’chiyani?’ Werengani nkhaniyi kuti mudziwe zimene Baibulo limanena pa nkhaniyi.


text:
NKHANI YA PACHIKUTO | KODI N’ZOTHEKA KUMVETSA ZIMENE BAIBULO LIMANENA?
Baibulo Ndi Buku Lothandiza Kwambiri
Mayi wina wa ku China, dzina lake Lin anati: “Ndimadziwa ndithu kuti Baibulo ndi buku limene anthu ambiri opemphera amaligwiritsa ntchito koma ndimaona kuti ndi lothandiza m’mayiko ena osati ku China kuno.”
Bambo wina wa ku India, dzina lake Amit, ananena kuti: “Ngati ndimalephera kumvetsa mabuku a chipembedzo changa chachihindu, ndiye kuli bwanji Baibulo?”
Mayi wina wa ku Japan, dzina lake Yumiko anati: “Ndimangomva zoti Baibulo ndi buku lakale komanso kuti anthu ambiri ali nalo. Koma chibadwire sindinalionepo.”
Padzikoli anthu ambiri ali ndi Baibulo ndipo amaona kuti ndi lofunika. Ngakhale zili choncho, anthu ambiri a m’mayiko a ku Asia amadziwa zochepa kwambiri ndipo ena sadziwa n’komwe zimene Baibulo limanena. Ndipo n’zodabwitsanso kwambiri kuti m’mayiko omwe Baibulo ndi buku lofala kwambiri, anthu owerengeka chabe ndi amene amadziwa zimene limanena.
Ndiye mwina mungafunse kuti, ‘Kodi kudziwa zimene Baibulo limanena kungandithandize bwanji?’ Kumvetsa zimene Baibulo limanena kungakuthandizeni:
Kudziwa zimene mungachite kuti muzisangalala
Kukhala ndi banja losangalala
Kuti musakhale ndi nkhawa
Kuti muzigwirizana ndi anthu ena
Kuti muzitha kugwiritsa ntchito bwino ndalama
Mayi wina wa ku Japan, dzina lake Yoshiko, ankafuna kudziwa zimene Baibulo limaphunzitsa ndipo anaganiza zongoliwerenga yekha. Kodi zotsatira zake zinali zotani? Yoshiko anati: “Baibulo landithandiza kudziwa chifukwa chake Mulungu anatilenga komanso zimene tikuyembekezera kutsogoloku. Zimenezi zandithandiza kuti ndizisangalala.” Nayenso Amit amene tamutchula poyamba uja anawerenga Baibulo payekha ndipo ananena kuti: “Nditawerenga Baibulo ndinadabwa nditadziwa kuti ndi buku lothandiza wina aliyense.”
Baibulo lathandiza anthu mamiliyoni ambiri. Inunso lingakuthandizeni ngati mutaliwerenga ndi kumvetsa zimene limanena.


text:
TAURAGĖS AGROTECHNIKA, UABKhadi pafupifupi bizinesi
TAURAGĖS AGROTECHNIKA, UAB
Agriculture zida, Agroservisas, Anagwiritsa ntchito zokuzira farm, Backhoe loaders, Chili +16
Zikalata
Map
Ntchito gulu
Agriculture zida, Agroservisas, Anagwiritsa ntchito zokuzira farm, Backhoe loaders, Chili, Facilities, Galimoto yobwereka, Kubwereka galimoto, Makampani, kupanga, Makina, zipangizo, Mathirakitala, Spreaders, Transport, kayendedwe, Yomanga zida, Zamoto, Zida, Zida farm, Zida farm mbali, Zidutswa, Zinyalala zipangizo, Zitsulo ndi zitsulo mankhwala
Qr code
vCard
Website
Site dzina: Tauragės agrotechnika|Įvadas


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Indonesia
Saksi Saksi Yehuwa Indonesia
Central Park APL Office Tower, Floor 31
Jl. S. Parman Kav. 28
Jakarta 11470
INDONESIA
+62-21-2986-0800
Kuona Malo
Lolemba mpaka Lachisanu
9:00 a.m. mpaka 11:00 a.m. ndi 1:30 p.m. mpaka 4:00 p.m.
Nthawi yonse: Ola limodzi ndi hafu
Zimene Timachita
Timamasulira mabuku a nkhani za m’Baibulo m’zinenero za ku Indonesia ndiponso m’zinenero zina 25. Timatumiza mabuku m’zilumba zosiyanasiyana za ku Indonesia.


text:
Kale Lathu
Sewero la Chilengedwe Linali la pa Nthawi Yake
ANTHU ambiri amene anaonera “Sewero la Chilengedwe” ankaona kuti linali losaiwalika. Seweroli linatuluka kutangotsala pang’ono kuti Hitler ayambe kuzunza anthu ku Ulaya ndipo linathandiza kuti Yehova alemekezeke. Koma kodi “Sewero la Chilengedwe” linali chiyani?
Mu 1914, seweroli linatulutsidwa kulikulu la Mboni za Yehova ku Brooklyn, New York ku United States. Sewero limeneli linali la maola 8 ndipo linali lazithunzi komanso mawu. Padziko lonse lapansi, anthu ambiri analionera. Mu 1914 momwemo, anatulutsanso sewero lomweli koma analifupikitsa ndipo linali la mutu wakuti “Eureka Drama.” Koma pofika cha m’ma 1920 seweroli silinkaonekanso bwino chifukwa zithunzi, mafilimu komanso zinthu zina zinali zitawonongeka. Komabe panali anthu ambiri amene ankafunitsitsa kulionera. Mwachitsanzo, anthu a mumzinda wa Ludwigsburg ku Germany anafunsa kuti: “Kodi tidzaoneranso liti Sewero la Chilengedwe lija?” Kodi pamenepa abalewo akanatani?
Kuti athe kupitirizabe kuonetsa seweroli, mu 1920 abale oimira nthambi mumzinda wa Magdeburg ku Germany anagula mafilimu kuchokera ku kampani inayake ya mumzinda wa Paris ku France komanso zithunzi kuchokera mumzinda wa Leipzig ndi Dresden. Zinthu zimenezi anaziphatikiza ndi zithunzi za mu sewero lija zomwe zinali zisanawonongeke.
M’bale Erich Frost, yemwe anali katswiri woimba, anaimba nyimbo zoti zizimveka mu seweroli. Mawu ofotokozera amene anali m’seweroli anawatenga m’buku lachingelezi lakuti Creation (Chilengedwe). N’chifukwa chake seweroli linayamba kutchedwa Sewero la Chilengedwe chifukwa poyamba linkatchedwa Sewero la Pakanema.
Sewero latsopanoli linkatenganso maola 8. Anthu ankaonera madzulo pang’onopang’ono kwa masiku angapo mpaka kulimaliza. Linkafotokoza mogwira mtima za masiku amene Mulungu analenga zinthu. Linkafotokozanso mbiri ya m’Baibulo komanso mbiri yakale ndipo linkasonyeza kuti zipembedzo zalephera kuthandiza anthu. Seweroli linaonetsedwa ku Austria, Germany, Luxemburg, Switzerland ndiponso madera a anthu olankhula Chijeremani.
M’bale Frost anati: “Poonetsa seweroli ndinkauza anzanga, makamaka amene ndinkaimba nawo, kuti pa nthawi yopuma azipereka mabuku athu kwa anthu. Zimenezi zinathandiza kuti tigawire mabuku ambiri kuposa amene tinkagawira kunyumba ndi nyumba.” M’bale Johannes Rauthe ndi amene ankayang’anira ntchito yoonetsa seweroli ku Poland ndi ku Czech Republic. Iye ananena kuti anthu ambiri ankapereka maadiresi awo n’cholinga choti tidzapitenso kukawalalikira. Izi zinathandiza kuti tikhale ndi maulendo obwereza.
Pofika m’ma 1930, nthawi zonse seweroli likamaonetsedwa pankakhala anthu ambiri ndipo aliyense ankangokamba za Mboni za Yehova. Pofika mu 1933 anthu pafupifupi 1 miliyoni anali ataonera seweroli lomwe linakonzedwa ndi nthambi ya ku Germany. M’bale Käthe Krauss ananena kuti: “Kuti tikaonere seweroli, tinkafunika kuyenda makilomita 10 kupita kokha. Misewu yake inkadutsa m’tchire, m’mapiri ndiponso m’zigwa.” M’bale wina, dzina lake Else Billharz, ananena kuti: “Sewero la Chilengedwe linandithandiza kuti ndiyambe kukonda choonadi.”
M’bale Alfred Almendinger anafotokoza kuti mayi ake ataonera seweroli, “anasangalala kwambiri ndipo anagula Baibulo n’kufufuza mawu akuti ‘puligatoliyo.’” Ataona kuti mawuwa sapezeka m’Baibulo anasiya kupita kutchalitchi kwawo ndipo kenako anabatizidwa. M’bale Frost ananena kuti: “Sewero la Chilengedwe linathandiza anthu ambiri kukhala Mboni.”—3 Yoh. 1-3.
Pamene kuonetsa seweroli kunkafika pachimake ulamuliro wa Nazi unayamba kufalikira ku Europe. Koma mu 1933 boma la Germany linaletsa ntchito ya Mboni za Yehova. Kuyambira chaka chimenechi mpaka kumapeto kwa nkhondo yachiwiri yapadziko lonse mu 1945, Mboni za Yehova ku Ulaya zinazunzidwa koopsa. M’bale Frost anakhala m’ndende zaka 8. Koma kenako anatuluka ndipo anayamba kutumikira ku Beteli mumzinda wa Wiesbaden ku Germany. Sewero la Chilengedwe linafika pa nthawi yake chifukwa linathandiza Akhristu kukhala olimba mtima. Izi zinawathandiza kukonzekera mayesero amene anakumana nawo pa nthawi ya nkhondo yachiwiri ya padziko lonse.—Kuchokera ku Germany.
Onaninso
Padutsa Zaka 100 Tsopano
Padutsa zaka 100 tsopano kuchokera pamene filimu ya chilengedwe inayamba kuonetsedwa pofuna kuthandiza anthu kukhulupirira kuti Baibulo ndi Mawu a Mulungu.


text:
The Lockheed Martin F-35 Mphezi II ndi banja la single mpando, osakwatira injini, wachisanu omenyana m'badwo multirole pansi chitukuko kuchita pansi kuukira, reconnaissance, ndi utumwi mpweya Yankhani imapanga chozemba. The F-35 ali zitsanzo zitatu zikuluzikulu; ndi F-35A ndi ochiritsira zofunika ndi ankafika zosinthika, ndi F-35B Tinanyamuka kunyamuka ofukula-ankafika zosinthika, ndi F-35C ndi zosinthika chonyamulira ofotokoza.
The F-35 ndi tinachokera kwa X-35, mankhwala a Mgwirizano Menyani Wankhondo (JSF) pulogalamu. chitukuko JSF akugwiritsa makamaka ndalama ndi United States, ndi United Kingdom ndi maboma ena bwenzi kupereka ndalama zina. mitundu naye mwina anthu NATO kapena pafupi ogwirizana US. Akugwiritsa kulinganizidwa ndi kumangidwa ndi Azamlengalenga makampani gulu kutsogoleredwa ndi Lockheed Martin. The F-35 ikuchitika ndege yake yoyamba 15 December 2006.
The United States akufuna kugula okwana 2,443 ndege kupereka zambiri za airpower zake mwatsatanetsatane pa US Air Force, sitima Corps ndi Navy m'zaka akubwera. The United Kingdom, Italy, Netherlands, Australia, Canada, Norway, Denmark, Turkey, Israel ndi Japan ali mbali ya dongosolo la chitukuko ndi mwina ingathandize misonkhano mpweya ndi F-35 (Wikipedia)


text:
Nkhani 21: Abale a Yosefe Amuda
ONANI m’mene mnyamata’yo aliri wachisoni ndi wopanikizika. Uyu ndi Yosefe. Abale ake angom’gulitsa kumene kwa anthu a pa ulendo omka ku Igupto’wa. Uko Yosefe adzakhala kapolo. Kodi abale ake’wa achitiranji choipa’chi? N’chifukwa cha kuchitira nsanje Yosefe.
Atate wao Yakobo anakonda Yosefe kwambiri. Anam’sonyeza chiyanjo mwa kum’soketsera mwinjiro wokongola. Akulu ake 10 ataona m’mene Yakobo anam’kondera, anayamba kuchita nsanje ndi kuda Yosefe. Koma panali chifukwa china’nso chimene anam’dera.
Yosefe analota maloto awiri. Mu awiri onse’wo abale ake onse anam’gwadira. Pamene Yosefe anauza abale ake maloto’wa, udani wao unaonjezeka kwambiri.
Tsono tsiku lina abale a Yosefe’wo akuweta nkhosa za atate wao, Yakobo akutuma Yosefe kukaona m’mene iwo aliri. Abale ake’wo pomuona akudza, ena akunena kuti: ‘Tiyeni timuphe!’ Koma Rubeni mkulu wa onse, akuti: ‘Ai’ musatero!’ M’malo mwake akum’gwira ndi kum’ponya m’dzenje lopanda madzi. Ndiyeno anakhala pansi kusinkha-sinkha choti am’chitire.
Pa nthawi yomweyi Aismayeli akudza. Yuda akunena ndi abale ake kuti: ‘Tiyeni tim’gulitse kwa Aismayeli.’ Ndipo ndizo’di zimene akuchita. Iwo akugulitsa Yosefe ndi ndalama za siliva 20. Ha, zimene’zo zinali zoipa ndi zopanda chifundo chotani nanga!
Kodi abale’wo akauzanji atate wao? Iwo akupha mbuzi ndi kunyika mwinjiro wokongola wa Yofese’wo m’mwazi wa mbuzi’wo. Ndiyeno akumka ndi malaya’wo kwa Yakobo atate wao nati: ‘Tinawapeza awa pa njira. Aoneni, ngati sali malaya a Yosefe.’
Yakobo akuona kuti ndiwo. ‘Ayenera kukhala atadyedwa ndi chirombo,’ iye akulira. Ndipo izi ndizo zimene’di abale a Yosefe akufuna kuti atate wao aganize. Yakobo ali ndi chisoni kwambiri. Akulira kwa masiku ambiri. Koma Yosefe sanafe. Tiyeni tione zimene zinam’chitikira kumene anatengeredwa’ko.
Mafunso
- N’chifukwa chiyani abale ake a Yosefe ankamuchitira nsanje, ndipo kodi anachita chiyani?
- Kodi abale ake a Yosefe akufuna kumuchita chiyani, koma kodi Rubeni akuti chiyani?
- Kodi chikuchitika n’chiyani pamene Aismayeli amalonda abwera?
- Kodi abale ake a Yosefe akuchita chiyani kuti atate awo aganize kuti Yosefe wafa?
Mafunso ena
- Ŵerengani Genesis 37:1-35.
Kodi Akristu angatsatire bwanji chitsanzo cha Yosefe poulula zolakwa zochitika mu mpingo? (Gen. 37:2; Lev. 5:1; 1 Akor. 1:11)
Kodi n’chiyani chinachititsa abale ake a Yosefe kum’chitira zoipa? (Gen. 37:11, 18; Miy. 27:4; Yak. 3:14-16)
Kodi n’chiyani chimene Yakobo anachita chimene chili chachibadwa kuchita munthu akakhala pachisoni? (Gen. 37:35)
Onaninso
Yosefe Anagulitsidwa N’kukhala Kapolo
Koperani ndi kusindikiza chithunzichi ndipo pezani zinthu ziwiri zimene sizikugwirizana ndi nkhani ya m’Baibuloyi.
Yosefe Ali ku Iguputo
Kodi mungasangalatse bwanji Mulungu ngakhale pamene anthu ena sakuona? Werengani nkhani ya m’Baibuloyi kuti muone chitsanzo cha Yosefe.


text:
Baibulo Lomveka Bwino Kwambiri
“Mawu a Mulungu ndi amoyo.”—AHEB. 4:12.
NYIMBO: 37, 116
1. a) Kodi Yehova anapatsa Adamu ntchito yotani? (b) Kodi kuchokera nthawi imeneyo, anthu a Mulungu amagwiritsa ntchito bwanji chilankhulo?
YEHOVA MULUNGU analenga anthu m’njira yoti azitha kulankhula komanso kuphunzira chilankhulo. M’munda wa Edeni, iye anapatsa Adamu ntchito yopereka mayina kwa nyama ndipo Adamuyo anapatsa nyama iliyonse dzina loyenerera. (Gen. 2:19, 20) Kuchokera nthawi imeneyo, anthu a Mulungu amagwiritsa ntchito chilankhulo pomutamanda komanso pouza ena zimene iye amafuna. M’zaka zaposachedwa, anthu a Mulungu akhala akumasulira Baibulo m’zilankhulo zosiyanasiyana n’cholinga choti anthu ambiri adziwe Mulungu.
2. a) Kodi Komiti Yomasulira Baibulo la Dziko Latsopano inatsatira mfundo ziti? (b) Kodi tikambirana chiyani m’nkhaniyi?
2 Pali Mabaibulo ambiri koma si onse omwe anamasuliridwa bwino. Choncho, m’zaka za m’ma 1940, Komiti Yomasulira Baibulo la Dziko Latsopano inakhazikitsa mfundo zitatu zomwe omasulira Baibulo ayenera kutsatira. Mfundozi zakhala zikutsatiridwa pomasulira Baibulo m’zilankhulo zoposa 130. Mfundo zake ndi: (1) Tizilemekeza dzina la Mulungu polibwezeretsa m’malo ake onse m’Mawu a Mulungu. (Werengani Mateyu 6:9.) (2) Tizimasulira potsatira mawu alionse omwe anali m’Baibulo loyambirira ngati zingatheke. Koma ngati kuchita zimenezi kungasokoneze tanthauzo lake, tizingomasulira zimene mawuwo akutanthauza. (3) Tizimasulira pogwiritsa ntchito mawu osavuta kumva. * (Werengani Nehemiya 8:8, 12.) Tiyeni tikambirane mmene anagwiritsira ntchito mfundo zimenezi pokonzanso Baibulo la Dziko Latsopano lachingelezi komanso polimasulira m’zilankhulo zina.
LIMALEMEKEZA DZINA LA MULUNGU
3, 4. a) Kodi ndi zolemba zakale ziti zomwe zinkapezeka ndi zilembo zoimira dzina la Mulungu? (b) Kodi omasulira Mabaibulo ena anachita zotani ndi dzina la Mulungu?
3 M’mipukutu imene inapezeka pafupi ndi Nyanja Yakufa komanso m’zolemba zina zakale zachiheberi, mumapezeka kambirimbiri zilembo 4 zoimira dzina la Mulungu. Dzina la Mulungu limapezekanso m’Mabaibulo ena achigiriki (a Septuagint) omwe anapezeka pakati pa zaka pafupifupi 200 Yesu asanabadwe ndi zaka pafupipafupi 100 iye atabadwa.
4 Ngakhale kuti pali umboni wokwanira woti dzina la Mulungu liyenera kupezeka m’Baibulo, pali Mabaibulo ambiri amene dzinali linachotsedwamo. Baibulo la Dziko Latsopano Lomasulira Malemba Achigiriki lachingelezi linatuluka mu 1950. Patangodutsa zaka ziwiri, panatulukanso Baibulo lina lodziwika bwino lachingelezi. (Revised Standard Version) M’Baibuloli anachotsamo dzina la Mulungu ngakhale kuti pamene linkatuluka koyamba mu 1901 dzinali linkapezekamo. Mawu ake oyamba amafotokoza chifukwa chimene anachotsera dzinali. Amati: “Kugwiritsa ntchito dzina lenileni la Mulungu . . . n’kosayenera pa chikhulupiriro cha Akhristu.” Izi zitachitika, omasulira ena anachotsanso dzina la Mulungu m’Mabaibulo awo.
5. N’chifukwa chiyani dzina la Mulungu liyenera kupezeka m’Baibulo?
5 Kodi dzina la Mulungu limayeneradi kupezeka m’Baibulo? Kuti munthu amasulire bwino nkhani, ayenera kuganizira kaye uthenga umene wolemba nkhaniyo akufuna kuti anthu amve. Yehova amene analemba Baibulo amafuna kuti anthu adziwe dzina lake. Tikutero chifukwa chakuti malemba ambiri amasonyeza kuti dzina la Mulungu ndi lofunika kwambiri ndipo liyenera kulemekezedwa. (Eks. 3:15; Sal. 83:18; 148:13; Yes. 42:8; 43:10; Yoh. 17:6, 26; Mac. 15:14) Yehova anachititsa kuti anthu amene anawagwiritsa ntchito polemba Baibulo alembe dzina lake kambirimbiri. (Werengani Ezekieli 38:23.) Choncho anthu akachotsa dzinali m’Baibulo, amasonyeza kuti salemekeza Yehova.
6. N’chifukwa chiyani mu Baibulo la Dziko Latsopano la 2013, anawonjezeramo dzina la Mulungu m’mavesi enanso 6?
6 Masiku ano kwapezeka umboni winanso wosonyeza kuti dzina la Mulungu liyenera kupezeka m’Baibulo. Mu Baibulo la Dziko Latsopano lomwe linatuluka mu 1984, dzina la Mulungu linkapezekamo ka 7,210. Koma mu Baibulo lachingelezi lokonzedwanso lomwe linatuluka mu 2013, anawonjezera dzinali m’mavesi enanso 6, choncho limapezekamo ka 7,216. Mavesi ake ndi 1 Samueli 2:25; 6:3; 10:26; 23:14, 16 ndiponso Oweruza 19:18. Anawonjezera dzina la Mulungu pa Oweruza 19:18 chifukwa cha zimene akatswiri anapeza atafufuza m’zolemba zina zakale za Baibulo. Pamavesi enawo, anawonjezera dzinali chifukwa cha zimene anapeza m’mipukutu ya ku Nyanja Yakufa ija. *
7, 8. Kodi dzina lakuti Yehova limatanthauza chiyani?
7 Tanthauzo la dzina la Mulungu ndi lofunika kwambiri kwa Akhristufe. Ndipo Zakumapeto za mu Baibulo la Dziko Latsopano lokonzedwansoli zimafotokozanso mfundo zatsopano zokhudza tanthauzo la dzinali. Dzina lakuti Yehova limatanthauza kuti, “Amachititsa Zinthu Kuchitika.” * Mabuku athu akale ankafotokoza kuti dzinali limangotanthauza zimene lemba la Ekisodo 3:14 limanena. Lembali limati: “Ndidzakhala Amene Ndidzafune Kukhala.” Choncho Baibulo lomwe linatuluka mu 1984, linanena kuti dzinali limatanthauza kuti “Yehova amadzichititsa kukhala Wokwaniritsa malonjezo ake.” * Koma mawu a mu Zakumapeto A4 mu Baibulo lokonzedwanso limene linatuluka mu 2013, amati: “Ngakhale kuti imeneyi ndi mbali ina ya tanthauzo la dzina la Mulungu lakuti Yehova, sikuti dzinali limangotanthauza kuti Mulungu angathe kukhala chilichonse chimene akufuna. Limatanthauzanso kuti angathe kugwiritsa ntchito zimene analenga pokwaniritsa cholinga chake.”—Onaninso Kabuku Kothandiza Kuphunzira Mawu a Mulungu, patsamba 5.
8 Dzina la Mulungu limatanthauzanso kuti iye angagwiritse ntchito anthu kapena chilichonse chimene analenga kuti akwaniritse zimene akufuna. Mwachitsanzo, Mulungu anachititsa kuti Nowa akhale mmisiri wokhoma chingalawa komanso kuti Bezaleli akhale katswiri wokonza zinthu. Anachititsanso kuti Gidiyoni akhale msilikali wodziwa nkhondo ndiponso kuti Paulo akhale mmishonale. Choncho dzina la Mulungu ndi lofunika kwambiri kwa anthu a Mulungu. N’chifukwa chake Komiti Yomasulira Baibulo la Dziko Latsopano inaonetsetsa kuti dzinali lipezeke m’Baibuloli.
9. Fotokozani chifukwa chimodzi chimene chinachititsa kuti Baibulo la Dziko Latsopano limasuliridwe m’zilankhulo zina.
9 Masiku ano omasulira ambiri akuchotsa dzina la Mulungu m’Mabaibulo awo. M’malomwake, amaikamo dzina lakuti “Ambuye” kapena mayina ena amene amatchulira Mulungu kwawoko. Ichi ndi chifukwa chachikulu chimene chinachititsa kuti Bungwe Lolamulira liyesetse kuti anthu ambiri akhale ndi Baibulo limene dzina la Mulungu limapezekamo. (Werengani Malaki 3:16.) Panopa Baibulo la Dziko Latsopano likupezeka m’zilankhulo zoposa 130.
LOMVEKA BWINO KOMANSO LOMASULIRIDWA MOLONDOLA
10, 11. Kodi omasulira Baibulo la Dziko Latsopano m’zilankhulo zina ankakumana ndi mavuto otani?
10 Takhala tikukumana ndi mavuto ambiri pomasulira Baibulo la Dziko Latsopano m’zilankhulo zina kuchokera ku Chingelezi. Mwachitsanzo, mu Baibulo la Dziko Latsopano lachingelezi, anagwiritsa ntchito mawu achiheberi akuti “Sheol” pa Mlaliki 9:10 komanso pamavesi ena, potsatira zimene Mabaibulo enanso achingelezi anachita. Vesi limeneli linkati: “Kulibe kugwira ntchito, kuganiza zochita, kudziwa zinthu, kapena nzeru, ku Sheoli kumene ukupitako.” Koma omasulira Mabaibulo m’zilankhulo zina anaona kuti sangagwiritse ntchito mawuwa chifukwa anthu ambiri sakuwadziwa ndipo angaone ngati ndi dzina la malo enieni. Choncho anauzidwa kuti akhoza kungomasulira tanthauzo la mawu achiheberi akuti “Sheol,” komanso mawu ofanana nawo achigiriki akuti “Hades.” Choncho mawu awiriwa anayamba kuwamasulira kuti “Manda,” omwe ndi mawu olondola komanso osavuta kumva.
11 Omasulira m’zilankhulo zina, ankavutikanso pomasulira mawu achiheberi ndiponso achigiriki omwe amatanthauza “moyo.” Mawu omwe ankagwiritsa ntchito pomasulira mawuwa, m’mavesi ena ankachititsa anthu kuganiza kuti munthu ali ndi mzimu womwe umachoka m’thupi, munthuyo akamwalira. Choncho omasulira anauzidwa kuti azimasulira mawuwa mosiyanasiyana mogwirizana ndi nkhani yake. Anauzidwanso kuti azimasulira mawuwo potengera matanthauzo omwe ali mu Zakumapeto mu Baibulo la Dziko Latsopano lachingelezi lokhala ndi malifalensi. Nthawi zina akaona kuti n’zofunika, ankalemba mawu achiheberi ndi achigirikiwo m’mawu am’munsi, n’kufotokoza tanthauzo lake. Zonsezi zathandiza kuti anthu asamavutike kumvetsa tanthauzo la mavesiwo.
12. Kodi anachita zotani pokonzanso Baibulo la Dziko Latsopano lachingelezi? (Onaninso nkhani yakuti, “Baibulo la Dziko Latsopano Lokonzedwanso Lomwe Linatuluka mu 2013” patsamba 14.)
12 Mafunso amene omasulira ankafunsa kulikulu lathu, anasonyeza kuti Baibulo la Dziko Latsopano linkayenera kukonzedwanso. Choncho mu September 2007, Bungwe Lolamulira linavomereza kuti Baibulo lachingelezi likonzedwenso. Pokonza Baibuloli, anaonanso mafunso ambirimbiri amene omasulira ankafunsa. Ndiyeno anachotsa mawu achikale ndipo anayesetsa kuti likhale lomveka bwino komanso losavuta kuwerenga. Koma anaonetsetsanso kuti likhale lolondola. Anatsatiranso zimene omasulira m’zilankhulo zina anachita pomasulira Baibulo ndipo izi zinathandiza kwambiri.—Miy. 27:17.
ANTHU AMAYAMIKIRA KWAMBIRI BAIBULOLI
13. Kodi anthu ambiri ananena zotani zokhudza Baibulo la Dziko Latsopano lokonzedwanso?
13 Kodi anthu ambiri ananena zotani zokhudza Baibulo la Dziko Latsopano lokonzedwanso limeneli? Abale ndi alongo anatumiza kulikulu lathu ku Brooklyn makalata ambiri oyamikira Baibuloli. Mlongo wina anati: “Baibulo limeneli ndi lomveka bwino kwambiri ndipo lili ngati chuma chamtengo wapatali. Ukamawerenga mfundo zake, zimakhala ngati ukuyang’ana miyala yamtengo wapatali n’kuona kukongola kwake. Baibuloli landithandiza kudziwa bwino Yehova yemwe ali ngati bambo wachikondi. Ndikamaliwerenga, ndimamva ngati wandikumbatira ndipo akundiwerengera mawu olimbikitsa.” Umu ndi mmenenso anthu ambiri amamvera.
14, 15. Kodi anthu ambiri anamva bwanji Baibulo la Dziko Latsopano litatuluka m’chilankhulo chawo?
14 Koma si Baibulo la Dziko Latsopano lachingelezi lokha limene anthu amaliyamikira. Mwachitsanzo, munthu wina wachikulire wa ku Bulgaria anayamikira Baibulo la Dziko Latsopano lachibugariya. Iye anati: “Ndakhala ndikuwerenga Baibulo kwa zaka zambiri, koma ndinali ndisanawerengepo Baibulo lomveka bwino komanso logwira mtima ngati limeneli.” Mlongo wina wa ku Albania atalandira Baibulo la Dziko Latsopano m’chilankhulo chake, anati: “Mawu a Mulungu akumveka bwino kwambiri m’Chiabaniya. Tili ndi mwayi waukulu kuti Yehova akutilankhula m’chilankhulo chathu.”
15 M’mayiko ambiri, Mabaibulo ndi odula ndiponso osowa. Choncho anthu a m’mayikowo akalandira Baibulo amaona kuti ndi mwayi wamtengo wapatali. Mwachitsanzo, abale ena a ku Rwanda ananena kuti: “Anthu ambiri amene ankaphunzira Baibulo ndi abale ndi alongo, ankachedwa kusintha zinthu pa moyo wawo. Anthuwa analibe Baibulo chifukwa sakanakwanitsa kugula Mabaibulo a tchalitchi chawo. Komanso ankavutika kumvetsa mavesi ena. Zimenezi zinkachititsa kuti azichedwa kuyamba kutumikira Yehova.” Koma zinthu zinasintha pamene Baibulo la Dziko Latsopano linatuluka m’zilankhulo zawo. Banja lina la ku Rwanda komweko, lomwe lili ndi ana 4 achinyamata linati: “Tikuthokoza kwambiri Yehova ndiponso kapolo wokhulupirika chifukwa chotipatsa Baibuloli. Ndife osauka ndipo sitikanakwanitsa kugulira aliyense Baibulo. Koma panopa aliyense walandira Baibulo lake. Tsiku lililonse timawerenga Baibulo pamodzi posonyeza kuyamikira zimene Yehova watichitira.”
16, 17. a) Kodi Yehova amafunitsitsa kuti anthu ake onse akhale ndi chiyani? (b) Kodi tiyenera kuyesetsa kuchita chiyani?
16 M’tsogolomu, Baibulo la Dziko Latsopano lokonzedwanso lidzatuluka m’zilankhulo zina. N’zoona kuti Satana amafuna kulepheretsa zimenezi. Koma Yehova sangalole chifukwa akufunitsitsa kuti anthu ake onse akhale ndi Baibulo lomveka bwino kuti azimva pamene iye akuwalankhula. (Werengani Yesaya 30:21.) Posachedwapa, “dziko lapansi lidzadzaza ndi anthu odziwa Yehova ngati mmene madzi amadzazira nyanja.”—Yes. 11:9.
17 Tiyeni tiziyesetsa kugwiritsa ntchito bwino zinthu zonse zimene Mulungu amatipatsa monga Baibulo la Dziko Latsopano limene limalemekeza dzina lake. Tiziwerenga Mawu a Mulungu tsiku lililonse chifukwa ndi njira imene Yehova amatilankhulira. Tisaiwalenso kuti iye amamvetsera tikamapemphera. Tikamawerenga Baibulo ndiponso kupemphera timadziwa bwino Yehova komanso timayamba kumukonda kwambiri.—Yoh. 17:3.
^ ndime 2 Onani mutu wakuti, “Kodi Mungadziwe Bwanji Baibulo Lomasuliridwa Bwino?” mu Nsanja ya Olonda ya May 1, 2008 ndiponso Zakumapeto A1 mu Baibulo la Dziko Latsopano lachingelezi lokonzedwanso.
^ ndime 6 Mipukutu yomwe inapezeka ku Nyanja Yakufa inalembedwa zaka zoposa 1,000, Amasorete asanayambe kukopera Malemba. Zimene Amasorete anakopera ndi zomwe zinagwiritsidwa ntchito pomasulira Baibulo la Dziko Latsopano.
^ ndime 7 Mabuku enanso amafotokoza tanthauzo lomweli la dzina la Mulungu ngakhale kuti akatswiri ena a Baibulo sagwirizana ndi tanthauzoli.
^ ndime 7 Onani Zakumapeto 1 mu Baibulo la Dziko Latsopano pamutu wakuti, “Dzina la Mulungu M’Malemba Achiheberi Komanso M’Malemba Achigiriki,” patsamba 1933.